text:
Den e buletin aki: Promé reunion anual di Konseho di Bònt, Eric Booi ta konta di su eksperensia komo miembro di direktiva di Unkobon, Unkobon a bolbe habri e kaso “kayanan di Boneiru”
Promé reunion anual di Konseho di Bònt riba djaluna 29 di mart 2021
Tur miembro di Unkobon ta keda kordialmente invitá na e promé reunion anual di Konseho di Bònt kual lo tuma lugá djaluna 29 di mart 2021 den Hòfi Kultural di 19.00 – 20.30. For di 18.45 bo ta bon biní.
Mi eksperensia komo miembro di direktiva di Unkobon
Eric Booi
Introdukshon
Medio oktober 2015 mi a wòrdu aserká telefónikamente pa señor Wietze Koopman ku e petishon ku si mi por pasa un ratu na su kas pa un kombersashon. Mi a sera konosí ku Wietze den aña 2007 siendo kliente di e banko na unda mi tabata empleá. For di e tempu ei mi no a topé nunka mas i pesei mi a keda asombrá ku e invitashon. Na momento di e yamada mi tabata okupá ku un otro asuntu di moda ku mi a aseptá e invitashon sin puntra pa e pakiko. Den e tempu ei tabata kore e rumor ku un tal Koopman lo bai bira direktor di e fundashon unda mi tabata empleá. Komo tal mi a pensa ku lo ta pa e motibu ei.
E kombersashon sinembargo a bai tokante un organisashon yamá Unkobon i ku é komo kordinadó i presidente di Bondsraad di e organisashon ta buskando un miembro pa forma parti di e direktiva di Unkobon kual a keda ampliá resientemente ku tres persona.
Despues di a skucha e historia di Unkobon mi a keda fasiná ku meta y reto di e organisashon. Komo tal mi a aseptá pa okupá un funshon boluntario den direktiva. Pa haña sa mas di e trabou ku tabata sperámi mi a pasa informalmente un periodo kòrtiku den direktiva. Fin di november 2015 mi a wòrdu nombrá ofisialmente.
Eksperensia
Dia mi a bira ofisialmente miembro di direktiva e direktiva tabata konsistí solamente di e tesorero señor Eelco Moolenburgh. A puntrámi si mi kier a okupá e funshon di sekretario. Mi a okupá e funshon aki te ku mei 2018. Fin di mei 2018 mi a wòrdu nombrá presidente di Unkobon pero alabes mi a sigui hasi e trabou di sekeretario. Fin di yuni 2020 direktiva a wòrdu ampliá ku señora Marianne Grutters. Marianne a bai okupá e funshon di sekretario y ta hasiendo esaki ekselentemente.
Durante e sinku añanan aki mi a eksperenshá i siña mashá hopi. Por ehempel: traha kontakto òf forma un netwerk ta sumamente importante den kaso si bo kier logra algu. Den kombersashon ku dirihentenan bo ta siña kiko ta pasando i pakiko kosnan ta bayendo manera nan ta andando. Loke tambe mi a siña ta ku den e kombersahonnan aki no mester kritiká so sino tambe presentá un proposishon kon yega na un solushon na interes di e konsumidónan aki na Boneiru. Asina esnan konserní lo skuchábo.
Kaminda pa un temporada largu di mi bida mi a tenémi den back ground mi a bin siña pa presentá den publiko. Mi yunan a keda sumamente asombrá ku esaki.
Komo presidente di Unkobon mi a partisipá na reunionnan ku: Gezaghebber, Kolegio Ehekutivo di Boneiru, direktiva di kompanianan di gobiernu, tòpambtenarnan di Hulanda, representante di Reino i tambe ku dos diferente sekretario di estado. Pa nan Unkobon ta un organisashon serio i ku kual por deliberá i komuniká bon riba diferente tópiko.
Mi idioma materno ta papiamentu. Mi a nota ku hopi biaha mi ta tin difikultat pa sigui kombersashonnan kompliká na hulandes. Menos mal ku Unkobon tin ekspertonan hulandes ku sí ta komprendé bon e uzo di loke ta wòrdu yamá “ambtelijke taal”.
Si mi mira bèk mi ta sospechá ku e problema di komunikashon na hulandes aki, t’ei serka mas boneriano ku ta hiba kombersashonnan ku e hulandesnan oropeo. Esaki lo por tin konsekuensia desbentahoso pa Boneiru.
Loke mas mi a gusta ta e “team work” den direktiva. E ambiente ta bon, no solamente al kaso. Tur opinion ta wòrdu respetá. Pa amplia e bon ambiente a kambia e reunionnan semanal di den oranan di mainta pa oranan di atardi di moda ku despues di reunion por a keda un ratu mas huntu saboriando un òf mas serbes i sigui deliberá riba diferente puntonan di interes.
Un di mi tareanan den direktiva tabata di tradusí na papiamentu e buletinnan mensual di Unkobon, relatonan di prensa y korespondensianan. Na momentu ku un relato ta kontené hopi palabra tekniko esaki pa ami tabata hopi fastioso. Esaki si no tabata agradabel pero ta parti di e reto. Mi lo kontinuá hasi e trabou di tradukshon pa Unkobon.
Nos a logra hopi den e ultimo sinku añanan aki. Ora mi topa y kombersá ku hendenan lokal nan ta elogiá e akshonnan di Unkobon. Pero ora puntranan pa bira miembro nan ta bula pipa. Pa ami esaki tabata e desapuntu di mas grandi durante mi periodo den direktiva di Unkobon. Apesar di tur e eksito i logronan na interes di e konsumidónan di Boneiru e kantidat di miembro di Unkobon a subi apenas.
Despedida
E motibu ku mi ta baha komo presidente di Unkobon ta ku mi a alkansá e edat di 75 aña i ku mi kier traha lugá pa boluntarionan mas hoben. Mi ta kier a probechá di e okashon aki pa gradisí Konseho di Supervishon, Bondsraad, e komishonnan di trabou i muy en espeshal mi miembronan di direktiva pa e periodo bonita y edukativo.
Pa mi susesor mi tin e siguiente konseho. Sigui kolaborá. No ta tur ora bo ta haña rason òf loke bo kier mira wòrdu hasí. Pero si bo ta haña esaki ta algu importante y na benefisio di e konsumidó, laga e sosegá un ratu i bin ku né atrobe i logra tòg loke bo tabata kier. Perkurá semper pa e bos boneriano sigui rezoná den Unkobon.
Unkobon a bolbe habri e kaso “kayanan di Boneiru”
Den luna di mart 2020 Unkobon a disidí pa no molestiá Kolegio Ehekutivo ku e asuntu di kayanan ku mester a wòrdu drechá y kual tabata den mal estado. Kolegio Ehekutivo ta tin su man yen ku e asuntu di Corona. Pero tur hende por a nota ku e drechamentu di kayanan den mal estado no ta tin progreso. Ta pa e motibu ei Unkobon a bolbe habri e kaso di kayanan di Boneiru.
Mientras tantu a sostené un reunion aklaratorio ku diputado James Kroon y tres ambtenar. Den e reunion ei Unkobon a buta infasis riba e echo ku awó si mester bin ku akshonnan konkreto den un término kòrtiku. Manera ta usual Unkobon no solamente a kritiká e maneho sino a indiká tambe kon y di ki manera por realisá akshonnan konkreto relashoná ku e kayanan. Den e siguiente reunion, ku e lider nobo di e proyekto”kayanan di Boneiru” lo bai papia y mira na ki manera Unkobon lo por sostené e proposishon proponé pa yega na un solushon duradero.


c: text/html

text:
E horcan bao nomber Sam a bira mas agresivo den e ultimo 24 oranan y a pasa di horcan di categoria 1 cu biento di 120km/h pa un horcan di categoria 3 cu biento di 193 km/h segun e aviso di 11:00 am ora di Miami di e Centro Nacional di Horcan.
Sam ta e di cuater horcan mas grandi di e temporada di horcan Atlantico despues di Grace, Ida y Larry. Ta spera cu e horcan lo fortalece durante e proximo dianan mas o menos. Ta pronostica cu Sam lo por converti na un horcan di categoria 4 pa diadomingo awo.
Ta di spera cu Sam lo permanece ariba awanan grandi habri di Atlantico durante e proximo dianan y no lo tin alerta of advertencia efecto.
E preocupacion cu Sam ta trese cune ta na e momento cu bay drenta Antiyas otro siman y cu e lo por bay causa hopi ola grandi riba lama y coriente hopi fuerte cu lo ta basta peligroso.

robotstxt: allowed

filter: keep


text:
Kralendijk – Boneiru i Kòrsou ta bai traha mas estrecho ku otro. Pa logra esei awe na Willemstad diputado Elvis Tjin Asjoe na nòmber di Entidat Públiko Boneiru i minister presidente Eugene Rhuggenaath na nòmber di gobièrnu di Kòrsou a firma un Akuerdo di Hermandat.
Den e akuerdo di hermandat: ,,Ta un deseo konhunto pa a base di igualdat i konfiansa mutuo ratifiká e lasonan fraternal di siglonan bieu entre e pueblonan di Kòrsou i Boneiru.”
Te na e reformashon estatal di 2010 Boneiru i Kòrsou komo teritorionan insular pa medio di lei i regulashon tabata estrechamente konektá ku otro den un solo pais i riba vários tereno opviamente tabata eksistí koperashon. Ora ku a disolvé pais Antia Hulandes mayoria di e palabrashonnan eksistente a kanselá outomátikamente. E echo ku durante e promé añanan despues di 2010 riba ámbos isla tabatin kestion di instabilidat gubernamental ta un di e motibunan ku no a logra hasi palabrashonnan nobo di koperashon. Entretantu e lasonan familiar, kultural i komersial di siglonan bieu entre e pueblonan a keda igualmente fuerte. Desde ku e aktual Kolegio Ehekutivo a tuma asiento diputado Tjin Asjoe a hasi esfuerso pa hasi e lasonan gubernamental ku Kòrsou mas fuerte. E esfuersonan aki a kai den bon tera serka minister presidente Rhuggenaath.
Diputado Tjin Asjoe: ,,Pa motibu di e eskala chikitu di Kòrsou i Boneiru nos tin un kantidat grandi di desafio komun di desaroyo. Nos por saka hopi bentaha si nos kompartí konosementu i eksperensia ku otro i traha huntu riba e terenonan ku ta bini na remarke pa esei.”
Minister presidente Rhuggenaath: ,,Nos ta sinti nos mes konektá ku otro. Kompartiendo nos konosementu i eksperensia ku otro ta nifiká ku nos kada unu riba su mes no tin mester di inventá wil di nobo. Riba sierto terenonan nos ta un tiki mas leu, riba otro terenonan Boneiru ta bai nos dilanti. Nos por nifiká hopi pa otro.”
E akuerdo ku nan a firma ta menshoná ehèmpel di terenonan kaminda koperashon por ta bentahoso pa tur dos isla, manera promoshon di komèrsio i industria, entre otro pa medio di investigá posibilidatnan pa transportá merkansia liber di impuesto i liber di derecho di importashon entre e islanan, investigá e posibilidatnan pa mehorá konektividat pa medio di transporte aéreo i via laman pa loke ta trata frekuensia, konfiabilidat i kontra tarifanan mas pagabel, investigá e posibilidatnan pa promové turismo sostenibel i fortifiká e posishon di merkado di e islanan, promové interkambio di konosementu entre funshonarionan di enseñansa dentro di e gobièrnunan i entre representantenan di institutonan di enseñansa i konosementu, preservashon di patrimonio kultural intangibel i tangibel pa medio di stimulashon di interkambio i formashon kultural i artístiko, promové koperashon riba tereno di prevenshon i estilo di bida salú, kuido di salú, formashon di profeshonalnan den kuido i interkambio di informashon i optimalisashon di organisashonnan di gobièrnu pa medio di interkambio di konosementu.
Minister presidente Rhuggenaath i diputado Tjin Asjoe a palabrá pa durante e lunanan binidero kaba elaborá mas aleu e posibilidatnan di koperashon menshoná den e akuerdo di hermandat.
Riba e potrèt por mira kon minister presidente Eugene Rhuggenaath i diputado Elvis Tjin Asjoe ta firma e akuerdo.
BONAIRE EN CURAÇAO TEKENEN BROEDERSCHAPSAKKOORD
Kralendijk/Willemstad, 6 maart 2020 – Bonaire en Curaçao gaan nauwer samenwerken. Daartoe is vandaag in Willemstad een ‘broederschapsakkoord’ (Akuerdo di Hermandat) getekend door gedeputeerde Elvis Tjin Asjoe namens het openbaar lichaam Bonaire en minister-president Eugene Rhuggenaath namens de Curaçaose regering.
Uit het broederschapsakkoord: ,,Het is een gezamenlijke wens om op basis van gelijkwaardigheid en onderling vertrouwen de eeuwenoude broederlijke banden tussen de volkeren van Curaçao en Bonaire te bekrachtigen.”
Tot de staatkundige hervorming van 2010 waren Bonaire en Curaçao als eilandgebieden binnen hetzelfde land via wet- en regelgeving nauw met elkaar verbonden en bestond er op tal van gebieden als vanzelfsprekend samenwerking.
Door het ontbinden van het land Nederlandse Antillen zijn de meeste bestaande afspraken automatisch vervallen. Mede omdat er de eerste jaren na 2010 op beide eilanden sprake was van bestuurlijke instabiliteit is het er niet van gekomen nieuwe samenwerkingsafspraken te maken. Intussen zijn de eeuwenoude familiaire, culturele en zakelijke banden tussen de bevolkingen onverminderd sterk gebleven.
Sinds het aantreden van het huidige Bestuurscollege heeft gedeputeerde Tjin Asjoe zich ervoor ingezet de bestuurlijke banden met Curaçao aan te halen. Hij vond een gewillig oor bij premier Rhuggenaath.
Gedeputeerde Tjin Asjoe: ,,Vanwege de kleinschaligheid van Curaçao en Bonaire hebben we een groot aantal dezelfde ontwikkelingsuitdagingen. Er is veel voordeel te behalen door kennis en ervaring met elkaar te delen en op terreinen die daarvoor in aanmerking komen samen op te trekken.”
Minister-president Rhuggenaath: ,,We voelen ons met elkaar verbonden. Door elkaars kennis en ervaring te delen hoeft niet ieder voor zich het wiel opnieuw uit te vinden. Op sommige gebieden zijn wij wat verder, op andere loopt Bonaire op ons voor. We kunnen veel aan elkaar hebben.”
In het ondertekende akkoord worden voorbeelden genoemd van gebieden waar samenwerking profijtelijk kan zijn voor beide eilanden zoals het bevorderen van handel en industrie, onder meer door het onderzoeken van mogelijkheden goederen belastingvrij en vrij van invoerrechten te transporteren tussen de eilanden, het onderzoeken van de mogelijkheden om de connectiviteit door middel van lucht- en zeetransport tussen de eilanden te verbeteren in frequentie, betrouwbaarheid en tegen meer betaalbare tarieven, het onderzoeken van de mogelijkheden duurzaam toerisme te bevorderen en de marktpositie van de eilanden te versterken, het bevorderen van kennisuitwisseling tussen onderwijsfunctionarissen binnen de overheden en tussen vertegenwoordigers van onderwijs- en kennisinstellingen, het behoud van immaterieel en materieel cultureel erfgoed door het stimuleren van culturele en artistieke uitwisseling en vorming, het bevorderen van samenwerking op het gebied van preventie en gezonde levensstijl, gezondheidszorg, opleiden van zorgprofessionals en gegevensuitwisseling en het optimaliseren van de overheidsorganisaties door middel van kennisuitwisseling.
Minister-president Rhuggenaath en gedeputeerde Tjin Asjoe hebben afgesproken de komende maanden de in het broederschapsakkoord genoemde samenwerkingsmogelijkheden concreet uit te werken.
Op de foto is het moment te zien waarop minister –president Eugene Rhuggenaath en gedeputeerde Elvis Tjin Asjoe het akkoord tekenen,


text:
WILLEMSTAD – Diahuebs anochi señora Michèle Russel-Capriles a realisa e akto di re-apertura di Mongui Maduro Museum ofisialmente despues ku for di dékadanan 60 di siglo pasá Mongui Maduro Library & Museum tabata akomodá den e museo.
Na 2010 e kolekshon di buki, foto i otro dokumemto a keda rasladá p’e biblioteka moderno Mongui Maduro Library, e meubelnan antik i artefaktonan di famia a keda den e lokalidat.
Na 2019 direktiva di Stichting S.A.L. (Mongui) Maduro a disidi di hasi un renobashon profundo dje landhuis i ekipa e museo di nobo.
A pidi Thamara Moreno-Vervuurt, kende ta Direktor di Maritiem Museum na Scharloo, pa desaroya e eksposishon nobo i permanente i ku e material aki Thamara huntu ku e historiador di arte Gerda Gehlen a konstrui kuater generashon di vida di Levy Maduro,
Banda di historial dje ultimo kuater doñonan di e landhuis i su interior, bishitantenan por biba e desaroyio kultural i ekonomiko di Korsoui i Karibe for di 1837 te awe.
E museo ta habri for di djamars te ku djabierne for di 9’or te 2’or i ora tin barku di turista lo e habri mas ora.


text:
CEDE Aruba ta cera convenio cu Gobierno di Aruba y Samenwerkende Fondsen Cariben
Diarason 4 di juli CEDE Aruba, Samenwerkende Fondsen Cariben pa e parti Caribense den Reino y Gobierno di Aruba a cera un convenio cu otro. Cu esaki, un cooperacion a keda confirma cu ta facilita sosten na iniciativanan nobo, realiza pa fundacion y ngo-nan, dirigi riba fortalece bienestar di e habitantenan riba tereno social.
CEDE Aruba y e Samenwerkende Fondsen Cariben ta aporta anualmente un averahe di 2.8 miyon florin na proyectonan comunitario riba e isla. Ta trata aki por ehempel di iniciativanan pa gruponan meta vulnerabel manera nos grandinan, mamanan teenager, hobennan, hendenan den pobresa y esnan cu un adiccion. E convenio ta regula e contribucion financiero na Gobierno y Samenwerkende Fondsen Cariben pa cu iniciativanan mediante CEDE Aruba. E ta encera tambe e responsabilidadnan di CEDE Aruba, manera excelente gobernacion, un bon administracion financiero y un posicion independiente pa loke ta trata politica, religion y comercio.
E convenio ta balido pa un periodo di cinco aña. E convenio a keda firma pa e miembronan di directiva di CEDE Aruba, Gobierno di Aruba representa pa Sr. Glenbert Croes, Minister di Asuntonan Social y Labor, Sra. mr. Evelyne Wever-Croes, Minister interino di Finansa, Economia y Cultura y e Samenwerkende Fondsen Cariben representa pa Sra. Drs. Henriette Hulsebosch y Sr. Drs. Peter Douwes.


text:
Polis ta investigando e caso di maltrato aki.
Diahuebs atardi a drenta informe di un caso di maltrato na Paradera y e victima tur herida y na sanger a core pa su bida y a bin dal abao dilanti un supermercado na Shiribana, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un caso di maltrato cu a sosode no mucho leu for di e sitio unda a hay’e ya cu ela core pa su bida y dilanti e supermercado ela dal abao door di e tantisimo dolor. Segun su declaracion ela ser agredi cu bate poco mas pariba y a core. Na yegada di e ambulans nan a atende e victima y a transporte pa hospital. Recherche lo sigui cu e investigacion mientras a solicita tambe e investigadornan technico y forensyco.


text:
Oranjestad, ARUBA - 10 di juni 2020
Despues di deliberacionan intenso y extenso hiba entre Gobierno y tur instancia concerni cu salud y turismo, a tuma e decision pa habri frontera di Aruba den forma gradual. Hunto cu e decisionan cu a jega na dje a prepara tur medida di control y seguridad necesario pa limita e riesgonan di Covid-19 mas cu ta posibel.
15 di Juni, 2020; lo habri e “Bubble ABC” cual ta encera; Aruba, Boneiro y Corsow. Lo por biaha entre e islanan aki di Reino Hulandes den Caribe sin cu mester bay den cuarentena pero haciendo medische screening of test ora di jega.
1 di Juli, 2020, lo habri frontera pa Europa, Canada y Caribe cu excepcion di Republica Domincana y Haiti.
10 di Juli, 2020 ta habri pa henter Merca.
Por lo pronto no tin fecha pa habri pa Centro America, Sur America, Republica Domicana, Haiti y Mexico. Tur pasahero y recidente cu lo jega Aruba procedente di e paisnan acorda cu lo habri frontera pa nan lo wordo getest na Aeropuerto di Aruba cu excepcion di esnan cu escoge e incentivo cu Aruba ta brinda pa haci test den exterior, for di caminda nan ta inicia nan biahe. Tur turista y recidente cu test na Aruba lo tin cu keda pendiente 24 ora pa haya su resultado. Esnan cu test positivo, pues tin sintoma lo tin cu bay den isolacion na un sitio special pa esaki, recidente positivo lo tin cu bay den isolacion na su cas. Esnan cu ta compaña e turista cu a test positivo lo tin cu bay den cuarentena. Aruba tin un seguro special pa e turista cubri su gastonan.
Cu e desicionan tuma aki Aruba lo cuminsa ricibi alrededor di 2000 turista pa siman y gradualmente esaki lo subi.


text:
CCAA a duna Insel Air International BV (Insel) aprobashon pa por pone un avion dje tipo MD-80 bèk den nan operashon di buelo...
Minister Zita Jesus-Leito huntu ku Outoridat Marítimo di Kòrsou (MAC) ta informá komunidat tokante reglanan ...
Djasabra 14 di òktober i djadumingu 15 di òktober, Servisio pa Obra Públiko (OW) ta bai kontinuá ku trabounan ...
Djaweps, 12 di òktober Servisio pa Obra Públiko (OW) ta kuminsá ku trabounan di mantenshon...
Servisio pa Obra Públiko (OW), huntu ku e kontratista DCG Services, ta bai kambia e bakinan di e lusnan...
Djamars 10 di òktober Servisio pa Obra Públiko (OW) ta kuminsá ku trabounan di mantenshon...


text:
Geplaatst op 12 November 2020 dor di Ministerio Enseñansa, Siensia, Kultura & Deporte
Den kuadro di ehekushon di e akuerdo di traha huntu pa ku e proyekto Studia den Region (2018-2020), Hulanda ta pone un kantidat di 1.3 mil disponibel pa stimulá estudio na Kòrsou i den region. Meta di e proyekto ta pa dal paso pa yega mas serka di un maneho ku orientashon nashonal i regional. Último añanan a usa fondonan disponibel pa interkambio di konosementu i finansiamentu di estudio pa studiantenan di Kòrsou i den region na nivel di HBO/WO.
Teniendo kuenta ku e último desaroyonan den kuadro di COVID-19, awor akí por usa e fondonan disponibel pa otro trayektonan na benefisio di enseñansa avansá na Kòrsou i nos studiantenan. Vários studiante a keda stagná of a posponé nan estudio den eksterior pa motibu di e pandemia ku mundu ta pasa aden aktualmente. Na mes momentu e situashon di e pandemia a trese kuné ku e interkambio di konosementu, biahe di estudio i stazjenan den eksterior/region no por a keda ehekutá. Esaki a pone ku awor lo bai usa e fondonan pa stimulá finansiamentu di estudio na Kòrsou óf den region pa studiantenan lokal pa estudio na nivel di HBO/WO i finansiamentu di un Programa Pre-akadémiko (UPAP) na UoC pa studiantenan di e aña eskolar 2020-2021 ku no ke, ni por bai studia den eksterior. E studiantenan ku ta partisipá na e Programa Pre-Akadémiko ta haña un laptop i un programa speshal pa prepará nan pa e próksimo aña. Tambe lo finansiá prosesonan di digitalisashon di enseñansa avansá (UDC) i desaroyo di un sistema di registro struktural ku informashon relevante pa ku enseñansa avansá na Kòrsou.
Riba djamars 10 di novèmber 2020, Minister di Enseñansa, Siensia, Kultura i Deporte sr. Eugene Rhuggenaath a hasi entrega di e ordenansa ministerial na UoC pa ehekushon di e trayekto pa e Programa Pre-Akadémiko i na UDC pa e trayekto di digitalisashon pa ku enseñansa avansá. Tambe dos alumno di e Program Pre-Akadémiko a bin di bishita serka Minister di ESKD pa kompartí parti di nan eksperiensia. E trayektonan ta keda ehekutá den estrecho koperashon ku Ministerio di Enseñansa, Siensia, Kultura i Deporte.


text:
Relacion - externo
E delegacionnan di Parlamento di e cuater paisnan di Reino ta reuni dos biaha pa aña. Esaki ta wordo yama "Interparlementair Koninkrijksoverleg (IPKO)". E reunionnan aki ta tuma lugar cada biaha na un otro pais den Reino. E cauter paisnan ta: Hulanda, Aruba, Corsou y Sint Maarten. E delegacion di Parlamento di Aruba ta consisti di miembronan di e comision fiho pa contacto interparlamentario.
Na 1964 a funda na Lima e Parlamento Latino Americano (Parlatino). Tur pais di Latino America cu tin un gobierno democratico por bira miembro di e parlamento aki. E unico paisnan di Caribe cu ta haya invitacion pa atende Parlatino ta Aruba, Corsou y St. Maarten.
Via Reino Aruba ta afilia na e organisacion internacional interparlamentario (International Parlementary Union - I.P.U.). E contacto parlamentario aki ta cay bou di Relacionnan Exterior y ta un asunto di Reino. Reino ta duna Aruba e oportunidad pa manda un persona pa scucha e reunionnan di I.P.U.


text:
Homenahe na 2147 firmante di documento entrega pa pidi pa Aruba su 'uitzonderlijke status'
Loke a bira e Status Aparte despues
E fecha 18 di maart ta core manera un liña cora den historia di Arubab caminda 18 di maart a wordo scohi pa introduci nossimbolonan nacional: nos bandera y nos himno.
Celebracion di Aruba su dia nacional, su Status Aparte ta wordocelebra riba e fecha 18 di maart y esaki tin su motibo ya cu e tin su historia palpante su tras.
Un historia cu tey pa generacionnan cu bin ya cu 18 di maart no ta un fecha cu a wordo scohi sin mas caminda e aña aki, Aruba ta recorda cu 45 aña pasa, nos bandera a bay laira pa prome besden Wilhelmina Stadion mientras a canta 'Aruba Dushi Tera' cu a bira e himno nacional.
Awe, 18 di maart 2021, Aruba ta celebra su di 35 aña di Status Aparte cu ta e dia cu Aruba a bira 'baas den su mes cas', despuesdi un lucha largo y tenas cu a cuminsa na inicio di siglo 20.
18 di maart 1948
Entre 28 di september 1947 y 11 di januari 1948, e lidernanpolitico Henny Eman sr., su yiu Albert ‘Shon A’ Eman y Aristides Wever, compaña pa Juan Chabaya 'Padu' Lampe, aorganisa no menos cu 42 encuentro rond Aruba.
Esaki den un tempo cu no tabatin e infrastructura cu tin awe. Lampi di kerosin tabata ilumina e reunionnan aki pero un pueblo determina y consciente tabata asisti pa firma un peticion pa ta 'baas den nan mes cas'.
Resultado di e encuentronan aki tabata un peticion cu nomber y firma di 2147 hombernan Arubiano caminda e tempo ey hendemuhe no tabatin derecho di voto ainda.
E 2147 Arubianonan balente y yen di curashi aki a duna muestradi e determinacion di un pueblo pa yega na su soberaniacaminda e protesta, e anhelo pa ta 'baas den nos mes cas,' no tabata algo nobo den e temponan ey pero si tabata pa prome bescu Arubianonan a tuma un posicion firme y esaki a duna sufrutonan.
E hoben politico Shon A Eman hunto cu un delegacion a biahapa Hulanda y durante un conferencia di Mesa Rondo, cu simbolicamente ta marca e igualdad cu tabata kier den Reino, Shon A Eman a haci entrega di e peticion na su Mahestad Reina Wilhelmina.
Algun siman despues, riba un diamars 18 di maart 1948, Shon A a entrega den nomber di Aruba un mocion den cual e ta pidi un 'uitzonderlijke status', e status aparte pa Aruba den Reino.
Shon A, kende a keda Den Haag mientras su delegacion a regresa Aruba, durante un discurso ardiente y conmovedo a convence e delegacionnan di Hulanda, Corsou y Surnam durantefinal di e Conferencia di Mesa Rondo, cu Aruba tin e derecho di tin un posicion extraordinario dentro di Reino.
E mocion di 18 di maart 1948 y e peticion cu nomber di e firmantenan a keda acepta y a bira e fundeshi di nosautodeterminacion dentro di Reino Hulandes y a para na cuna di nos Status Aparte.
Tur aña Aruba ta celebra e balentia y determinacion di esunnancu a bay nos dilanti.
Esaki ta wordo haci na monumento 18 di Maart durante un homenahe na tur esunnan cu den e periodo entre september 1947 y maart 1948 a cuminsa construi e fundeshi aki.
Na Monumento 18 di maart ayera mainta un biaha mas a rindihomenahe na e 2147 firmantenan, hendenan grandi cu a haci e pais grandi.
Fuera di e homenahe aki, tambe partido AVP cu su lider Mike Eman, a pone krans na Plaza Betico, tambe na Plaza JuanchoIrausquin y Plaza Henny Eman recordando e lucha grandi pa autonomia di pais Aruba.


text:
Ainda gobierno mester fia 525 miyon florin
Diadomingo anochi, miembronan di Parlamento e ricibi notificacion cu tratamento di presupuesto supletorio 2020, cu tabata planea pa dialuna mainta, a wordo posponi te proximo aviso. “E motibo no ta conoci,” asina miembro di fraccion di AVP, Parlamentario mr. drs. Richard Arends a duna di conoce. “E ta algo cu sin duda ta di lamenta, pasobra e ta contribui na e incertidumbre politico y di recuperacion economico cu nos pais ta bibando anden. Falta tres luna prome cu aña caba, y nos fraccion tin hopi pregunta ainda pa loke ta ehecucion di presupuesto y e strategia pa loke ta financiamento cu mester wordo regla prome cu fin di aña.”
Den su analisis, Parlamentario Arends a indica cu mientras e cantidad di personal di Gobierno a keda ma mesun nivel di prome cu COVID, e gastonan di personal si a baha drasticamente cu 35 miyon florin. “Esaki ta danki na e contribucion di empleadonan publico pa loke ta trata reduccion di nan salario y tambe nan beneficionan.” Parlamentario Arends a sigui mustra e gastonan di producto y servicio, gastonan di operacion di gobierno, gastonan di abogadonan y conseheronan, gastonan di huur di oficinanan, esakinan a baha cu solamente 9 miyon florin.
Aki Parlamentario Arends a mustra cu por tin un discrepancia hopi grandi entre e reduccion di gasto di personal cu a baha dor di reduccion di salario di empleadonan publico y gastonan di operacion di gobierno cu a keda practicamente mescos. “E recortenan aplicable pa empleadonan di Gobierno no ta aplicable pa e gastonan di abogado cu ta cobra pa ora: esakinan a keda mescos segun e propio contestanan di Gobierno,” Arends a splika. “Esaki ta algo inacceptable.”
Nos economia lo cai cu casi 30% e aña aki pa motibo di e efectonan di e crisis y actividadnan economico lo disminui di forma sin precedente, pero gobierno su gastonan operacional ta keda business as usual. Mientras cu e deficit a baha cu di 1.3 biyon pa 1.1 biyon, e entradanan di impuesto a subi cu 130 miyon di florin. “Ainda Gobierno rin 525 miyon di florin na gasto cu no ta financia. Gobierno mester busca financiamento pa e suma aki, of e lo mester corta den su gastonan e proximo lunanan nos dilanti. No ta conoci si tin espacio financiero riba mercado pa haci esaki of si nos ta depende di Hulanda of di mercadonan internacional pa por satisface e necesidad aki,” Parlamentario Richard Arends a mustra.


text:
WILLEMSTAD – E hungadó D.J. Anglin un biaha mas a resultá e máksimo goliadó den segundo divishon di FFK.
Anglin ta hungado di e ekipo di Tera Kòrá, ku tambe ta den klasifikashon.
Meskos ku tabata e kaso aña pasá, e aña aki tambe Anglin a bira e hungadó ku a hinka mas gol den kampionato di segundo divishon.
Anglin a hinka 17 gol den e 20 weganan ku su tim a hunga e aña aki. Despues di Anglin ta sigui Juwendrick Balochie ku 12 gol i Elmerid Bernardus ku 11 gol, ámbos di e tim di Mahuma.
Den promé divishon ya ta konosí ku Norvianel Naar a resultá e máksimo goliadó, ku 12 gol den 18 wega ku su tim Jong Colombia.
Fuente Notisa 360


text:
Pa e dia ku mi bida transformá…
Ora ku un persona fayesé, tin hopi kos di hasi i kos di pensa pa sernan kerí. Banda di prosesá e fèrdrit, bo sernan kerí mester regla vários asuntu práktiko i aki e pregunta kiko e deseonan di e defuntu lo tabata ta hopi importante.
Pa e motibu aki El Tributo a prepará un dokumento pa abo, kaminda bo por pone tur bo deseonan personal di entiero.
Ku esaki bo ta laga informashon práktiko atras pa bo sernan kerí, eliminando sierto tareanan di forma ku nan por prosesá e fèrdrit. Pero tambe esaki ta duna e oportunidat pa bo definí tur bo deseonan personal i asina sigurá ku bo entiero ta kana segun bo deseonan.
E dokumento aki ta inkluí vários tópiko:
- Informashon personal
- Un lista di kòntròl pa despues di fayesimentu
- Finansas
- Bo herensia
- Deseonan di entiero
I naturalmente tin espasio pa hasi bo anotashonnan personal.
Bo dokumento personal


text:
Republica di Banana ta nomber di paisnan manca pa corupcion - *E realidad di e veredicto di Corte di Husticia den caso Paul Croes - *Escandalonan politico ta exigi un cambio den moral politico local
ORANJESTAD(AAN)—Democracia a bira uno di e palabranan mas popular den mundo politico.
E realidad aki no ta nifica cu democracia como base di principio ta wordo mas respeta si tene na consideracion e escandalonan politico cu e sistema democratico di Aruba mester a guli di personanan cu el a apunta como politico.
Kico ta nifica pa Aruba, cu atrobe Husticia ta expresa su mes contra e comportacion di un Ministro y ta condena e persona cu a goberna na Nomber di Pueblo? Kico ta nifica pa Aruba, cu Benny Sevinger ta Miembro di Parlamento di Aruba pasobra Husticia a dicidi cu ta permiti su persona bandona prizon como acusado, te proximo aviso?
Kico ta nifica pa Aruba, cu mientrastanto otro investigacionnan den cual politiconan ta central, mientras ayera Corte di Husticia a declara Paul Croes culpabel di delitonan comete durante e tempo cu e tabata Ministro?
Realidad ta, cu e serie di caso den cual tin politico envolvi for di inicio di Siglo 21, ta mishi cu e credibilidad di mundo pa calidad di politica na Aruba, cu a lucha pa su Status Aparte pa asina confirma dignidad di Pueblo di Aruba.
Pa sostene nos teoria cu democracia no ta permiti e ofensanan pa cual atrobe un gobernante ta wordo castiga, nos mester presenta e nomber cu mundo ta uza pa paisnan caminda corupcion gubernamental ta bira “serial killer” di democracia.
Republica di Banana ta nomber cu cual mundo ta dirigi su mes na gobernacionnan cu ta ridiculisa democracia y caminda corupcion no ta motibo pa berguensa.
Republica di Banana ta completamente contra e pensamento di e Pueblo di Aruba, reconoci pa Arubianismo cu no ta acepta ni pa un tata dal un betro den cara di su yiu.
E nivel di moral Arubano ta asina halto, cu mester papia di un abuso di confiansa di politiconan cu Huez ta condena pa falta di moral Arubano, cu ta implica cu nan ta abusa y trapa riba e concepto democratico.
Segun democracia imagen di un gobernante ta e cara di Pueblo pasobra e gobernante den e sistema democratico ta wordo eligi dor di Pueblo.
Con por troce e alma di democracia a bira conoci na Aruba, cu na 2021 mester a acepta pa un preso ta riba lista di candidato di partido AVP y pa un preso a wordo eligi den Parlamento despues di un campaña den cual e partido a mobilisa pa hende vota pa un candidato acusa di corupcion.
Den e caso di Benny Sevinger, e abogado mes a trece dilanti cu tin motibo pa un caso pero cu na su parecer, Benny a bira victima di hende cu el a confia.
E investigacion di Husticia den e caso di Benny Sevinger pues a wordo hustifica door di e abogado realmente.
Ayera Corte di Husticia a confirma e posicion di Corte den Prome Instancia y condena Paul Croes, ex colega di Benny Sevinger.
No ta prome bez cu Ministronan di e partido ta wordo sentencia den Corte di Husticia.
Conclusion di e analisis: mester acepta esaki como Gobierno di Pueblo segun normanan democratico?
Personanan condena na Huez mester wordo considera e cara di Aruba? Kico esaki ta implica? Kico e ta nifica pa e partido cu a ataca Husticia ora su hendenan wordo persigui?
Ta pa medio di partido, eleccion di Representantenan di Pueblo y finalmente gobernantenan ta tuma luga.
Partidonan politico tin un deber enfrente Aruba pa e moral cu cual e pais ta wordo goberna.
“Republica di Banana”. Un palabra cu mundo ta uza pa condena corupcion den gobierno, cu segun democracia, ta imagen di e pais, cara di un Pueblo.
Berguensa ta cubri e Arubiano, cu un moral Arubano ehemplar, cu awe ta bira victima di abuso di democracia!


text:
Fondonan Europeo disponibel pa projecto di tur scol na Aruba
ORANJESTAD – Scolnan basico Pius X, St Franciscus y Sint Dominicus college ta e prome scolnan di Aruba cu conhuntamente como un consorcio, lo haya finansas di e Fondo Erasmus+ di Den Haag, pa cu e projecto ‘Habilidadnan Digital di siglo 21 pa Aruba’. E prome grupo di maestro, miembro di maneho y otro personal di e organisacion, tin planea pa den luna di oktober haci ‘job-shadowing’ na España. Asina Monique Laing-Breinburg a splica prensa di parti di e consorcio.
E projecto cu ta yama projecto ‘Habilidadnan Digital di siglo 21 pa Aruba’ ta enfoca riba e desaroyo di habilidadnan digital di maestro y personal y ta cana di 1 di juni 2020 te cu 31 di mei 2022. Den e asocisacion un grupo nucleo a wordo forma, cu mester percura pa parti e tareanan y e fondonan conforme e reglanan di Erasmus+ y tambe pa promove e projecto riba tur nivel, ambos den y pafor di e organisacion. E consorcio a scoge pa e projecto aki pa traha hunto cu compañero fiho den e mundo di enseñansa na España, Belgica, Suecia, Finlandia y Portugal y tin como meta principal ‘job-shadowing’ na un scol den exterior. “E meta ta pa observa otro forma di duna les, caminda e maestro ta haya un rol diferente cu esun tradicional. E ta ofrece perspectivanan nobo riba variacion di tarea y crecemiento den enseñansa. E impacto di e projecto aki lo toca e alumnonan di e miembronan di e consorcio na prome lugar y na final tur alumno na Aruba”, segun Laing-Breinburg. “Cu e projecto akinos ta desea, como consorcio Arubiano, di trece un cambio na nos scolnan primario na Aruba y pone internalisacion riba e mapa. E oportunidadnan cu mobilidad educacional, cooperacion cu ta surpasa nos fronteranan y e chens pa personal por sigui profesionalisa nan mes, ta di suma importancia. E consorcio ta wak e projecto como un solucion pa masha hopi scol na Aruba pa emplea nan conosemiento y comparti cu e resto di e Isla. E scolnan ta haya e oportunidad pa desaroya nan mes, pa traha hunto, pa sostene, reenforsa y entusiasta otro y yega na un crecemiento caminda e identidad propio lo keda preserva. Nos lema ta: “Hunto ta miho cu bo so.”
Erasmus+ ta un programa di Union Europeo cu ta aloca fondo pa enseñansa, hoben y deporte. E commission Europeo a pone 30 biyon disponibel pa e añan 2021 te cu 2027 di cual por lo menos 25,9 biyon lo bay pa projectonan educativo y capacitacion. Tur scol na Aruba por pidi pa financiamento. Lo mester scirbi un descripcion amplio di e projecto. Pa mas informacion por acudi na www.erasmusplus.nl
Texto Original: Amigoe, 4 di september 2021.
Traduci pa G. Sint Jago
Abo tambe tin notica pa comparti? Tuma contacto cu nos redacion via: [email protected]


text:
Karchi nobo pa kobradó di ònderstant
Karchi nobo pa kobradó di ònderstant
Geplaatst op 01 April 2020 dor di Ministerio Desaroyo Sosial, Labor i Bienestar
Willemstad – Kobradónan di ònderstant ku nan karchi di bankomátiko a kaduká na mart 2020 mester pasa djabièrnè dia 3 i djaluna 6 di aprel entre 08.00 – 12.00 i 14.00 – 16.00or na su kas di bario pa tuma su karchi nobo.
E kliente mester presentá ku e karchi bieu i un sédula òf reibeweis bálido ora bin buska e karchi di bankomátiko nobo. E kódigo di pin ta keda meskos. Ta trata di e klientenan di Ministerio di Desaroyo Sosial, Labor i Bienestar (SOAW) ku a haña karchi di bankomátiko na mart 2016. Si e kliente no por presentá riba e i fechanan ariba palabrá, e mester yama e siguiente numbernan dependiendo di e adrès di e kliente.
Kas di Bario Punda/Banda Ariba, Tel.: 465-80530
Kas di Bario Otrobanda/Dokterstuin, Tel.: 462-4500
Kas di Bario Brievengat, Tel.: 736-7500
Kas di Bario Sta. Maria, Tel.: 869-6660
Pa evitá tur inkumbiniensia, Ministerio di Desaroyo Sosial, Labor i Bienestar ta urgi tur kliente pa pasa tuma nan karchi riba e dos dianan menshoná, pasobra e mashin ta guli e karchi si usa esaki despues ku e kaduká.


text:
KRALENDIJK – Minister Arie Slob a informá ku a pone 66.000 mil dòler disponibel pa media, debí na e problema di ‘coronavirus’ riba islanan ‘BES’, esta Bonaire, Sint Eustasius i Saba. E minister a menshoná ku otro islanan den Karibe, referiendo na Aruba, Kòrsou i Sint Maarten, no por papia pa un yudansa pa nan, tabata kontesta di Tweede Kamer, riba un pregunta hasi na nan. Minister Slob a sigui bisa: ”E fondo pa sostené media di Hulanda Europeo ta sali for di Svdj. Nan solamente por sostené islanan ‘BES’, esta Bonaire, Sint Eustatius i Saba i no e otro islanan. Ta trata di un suma di 66.000 mil dòler. E montante ta pa yuda e organisashonnan di prensa riba islanan ‘BES’, pa nan sigui ku e trabou pa informá komunidat.
RCN ta e instansia ku ta perkurá pa kada organisashon risibí un montante for di e 66.000 mil doler.
Aruba, Kòrsou i Sint Maarten tin ku pèrkurá pa nan mes responsabilidat pa supsidiá e sekshon di prensa. E parti di korant ku tin relashon ku Kòrsou lo haña un kompensashon serka RCN pa sostené nan organisashon,” minister Slob a menshoná.
El a sigui bisa: ”Miembronan di prensa pa e parti di Karibe Hulandes tin un tarea importante, no solamente pa informá tokante e último desaroyonan rondó di e pandemia di ‘coronavirus’. Nan ta pèrkurá pa informá relashoná ku e forma ku gobièrnu ta goberná e islanan. Pa e motibu aki mi a tuma e desishon pa pone 66.000 mil dòler disponibel pa mantené e kontinuidat di notisia riba e islanan. RCN ta atendé e parti di repartishon di e sèn na e organisashonnan di prensa riba e islanan ‘BES’. E departamentu di OCW-di e área di Karibe den RCN, ta atendiendo ku un plan pa fortalesa e miembronan di prensa di e sektor riba e tres islanan di Hulanda karibense. Ya a hasi e promé kòmbersashonnan,” minister Slob a menshoná.


text:
Desde comienso di e pandemia di COVID19 ministerio di Husticia, Seguridad y Integracion, conhuntamente cu partners strategico a bin ta haci continuo esfuerso pa e programa di asistencia Regreso Boluntario.
Durante di e ultimo lunanan a logra vuelonan di repatricacion asisti pa diferente parti di mundo manera Europa via Hulanda, Republica Dominicana, Colombia, Ecuador, Peru, Argentina, Surinam y Guyana. Den luna di september a logra realiza dos vuelo pa Venezuela.
E meta di e programa di regreso Boluntario ta pa brinda asistencia na e stranheronan sea cu nan ta inmigrantenan cu un status legal of cu tin un status irregular y cu ta desea di regresa nan pais di origen di forma boluntario pa nan residencia nan mes. Esaki ta conta tambe pa e turistanan cu a yega Aruba prome cu e pandemia y a haya nan mes ta keda obligatoriamente Aruba pa via cu e fronteranan a cera.
Actualmente tin mas di 600 persona registra cu ta desea di regresa Venezuela y e lista ta sigui crese. Nos ta pidi tur interesadonan pa tene pasenshi y ta pendiente di nan telefon y emailadres. Percura pa e datonan ta skirbi di forma correcto den e formulario pa asina DIMAS por tuma contacto.
Asistencia
E asistencia cu pais Aruba ta brinda ta entre otro di duna informacion, haci registracion y inventarisacion di cuanto persona tin interesa den e programa y pa cua parti di mundo, mediacion riba nivel diplomatico cu e pais di origen y e asistencia logistico cu ta encera entre otro regel e aerolinea (cuanto vuelo, cuanto persona pa vuelo). Regreso Boluntario ta un programa di asistencia special pa esnan cu ta na Aruba y kier regresa nan pais di origen.
Nos ta pone un enfasis riba e parti humanitario mirando cu te ainda e fronteranan cu e paisnan ta cera y pa es motibo ey e persona no por book un vuelo comercial. Riba nivel diplomatico pais Aruba ta haci e mediacion pa asina e pais por ricibi su residentenan bek via di e vuelonan di Regreso Boluntario.
Condicionnan pa cada biahero
E costonan mara na cada vuelo ta e gasto di e pasashi, airport tax y PCR test y ta core pa e biahero y tin di wordo paga na momento cu e wordo selecciona y e mes confirma cu e lo aborda un vuelo.
Contacto
E ta importante pa e persona interesa den repatriacion ta pendiente di su telefon y di su emailadres personal como cu esakinan ta e forma con DIMAS lo comunica cu nan pa cualkier informacion.
DIMAS ta conciente cu tin personanan cu no por cumpli cu a gastonan mara na e programa di Regreso Boluntario y ta informa e personanan cu:
- Si tin un status legal por ehempel un permiso por pidi pa restitucion di e deposito na momento cu wordo selecciona pa e vuelo di Regreso Boluntario. DIMAS lo intermedia cu Departamento di Finansas pa asina por agilisa e procedura y por cubri e gastonan, e restante di e placa e biahero lo ricibi pa e por repatria.
- Den caso cu e persona a yega Aruba riba invitacion di vacacion y pa cualkier motibo a keda Aruba. E gastonan di repatriacion ta core riba e garante, cu ta e persona cu a extende e invitacion pa e persona por bin Aruba for di den exterior.
Nos ta remarca cu ora un persona pidi un carta di invitacion pa un persona bay keda serca dje for di den exterior, ta e garante lo ta responsabel pa tur gastonan cu por surgi cu e persona cu a bin keda serca dje.
E retonan cu nos a encontra te na e momentonan aki:
- Personanan no ta yena tur e datonan den e formulario.
- Na momento cu DIMAS yama por ehempel pa asina completa e datonan of pa confirma e interes pa aborda un vuelo no ta haya comunicacion cu e persona.
- Emailadres ta fout of no ta contesta bek.
- Personanan no ta cumpli cu a gastonan di repatriacion.
- Personanan no ta haci e test di COVID.
- Personanan ta sali positivo na e test di COVID.
- Despues di cumpli cu e gastonan y haci test, no ta presenta dia di e vuelo.
Regreso Aruba ta pa esnan residente na Aruba pega den exterior
Residentenan di Aruba pega den exterior cu ta desea di wordo considera pa un vuelo humanitario por inskribi unicamente via di e emailadres regresoaruba@crisis.aw y lo mester manda un copia di paspoort y permiso valido, hunto cu nan adres den exterior, adres di residencia na Aruba, telefon di contacto den exterior y di Aruba. Vuelonan di Regreso Aruba no ta wordo maneha door di DIMAS.
Registra pa siguiente vuelo di Regreso Boluntario for di Aruba pa exterior
Interesadonan por sigui registra via di e formulario online pa vuelonan humanitario cu ta sali for di Aruba, esnan cu a registra caba no ta necesario pa bolbe registra. Na momento cu DIMAS tin informacion concreto lo sigui comunica cu e personanan cu a registra via di nan emailadres personal. Pa mas informacion of pa inscribi pa e programa di repatriacion asisti di Regreso Boluntario for di Aruba por tuma contacto cu telefon 522-1500 of bishita e website di DIMAS www.dimasaruba.aw y klik riba e tab di Vrijwillige Terugkeer / Regreso Voluntario / Voluntary Return.


text:
KRALENDIJK – “Nos ta pidi Boneiru despensa pa e retrasonan di último tempu.” Direktor Edward Heerenveen a baha kabes durante e splikashon tokante e kousanan di e retrasonan na e periodistanan ku a bini huntu den e sala di reunion di Flamingo Airport.
Insel Air ta spera ku ku e orarionan nobo di buelo i e konekshonnan direkto entre Aruba i Boneiru e servisio lo mehorá.
Direktor Edward Heerenveen ta diskulpá pa retrasonan
Heerenveen i direktor komersial Jurgen Lippinkhof ta menta e kousanan pakiko e kompania di aviashon no por a duna e pasaheronan un bon servisio: pa motibu di fayo tékniko, problema finansiero pasobra a tene plaka na Venezuela, falta di avion pa remplasá i mantenshon frekuente di e avionnan, e retrasonan a akumulá.
Perhudiká
“Nos a tende hopi keho kaba. Pasaheronan tabata masha rabiá. Nan tin rason. Ta p ‘esei nos ta splika pakiko nos no por a solushoná e retrasonan”, segun Heerenveen. E ta bisa ku no ta Boneiru so a keda perhudiká. Aruba i otro destinashon di Insel Air tambe. Heerenveen ta haña sí ku e kompania aereo a hasi tur loke tabata posibel i alkansabel na e momento ei. “Nunka nos no a laga pasahero atras. Nos a transportá nan, asta te un or di mardugá.”
Pronto Insel Air ta haña dos avion Fokker 50 èkstra riba e ruta pa Boneiru. E ora ei tin un total di sinku avion ku ta bula entre e islanan. Semper lo tin un avion di reserva.
Aruba
Pronto Insel Air lo bini ku un orario di buelo nobo i ku buelo direkto entre Boneiru i Aruba, Jurgen Lippinkhof ta bisa. “Nos ta konsiente di e problemanan ku e konekshonnan for di Kòrsou pa otro destinashon. Awor strukturalmente nos lo bai bula direktamente pa Aruba.”
Outor: Belkis Osepa


text:
KOMUNIKADO DI KUERPO POLISIAL KÒRSOU Kaso di maltrato ku detenshon
KOMUNIKADO DI KUERPO POLISIAL KÒRSOU
220 / 2017
23 yüni 2017
Kaso di maltrato ku detenshon
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djabièrnè 23 di yüni 2017, alrededor di 00.10 or di mardugá, Sentral di Polis a risibí
notifikashon di un kaso di maltrato ku a tuma lugá dilanti un establesimentu riba Sta.
Rosaweg. Mesora a dirigí un patruya polisial na e sitio. For di un investigashon preliminar ku
polis a hasi na e sitio a resultá ku e víktima tabata den e establesimentu menshoná. Na
momento ku e víktima a sali pafó e la topa ku un hòmber konosí pa su persona ku a
maltrat’é. E hòmber víktima di 39 aña a sufri leshon na su kara i parti patras di su kabes. E
víktima a bai Warda di Polis Montaña pa duna keho, e agresor tambe a presentá na Warda
di Polis i mesora polis a detené e hòmber G.D.C. nasé na Kòrsou di 35 aña di edat komo
sospechoso di e maltrato ariba menshoná. E motibu di e maltrato te na e momento aki ta
den investigashon.
A presentá e sospechoso G.D.C. dilanti un fiskal ouksiliar ku a ordená su enkarselamentu
pendiente pa mas investigashon.


text:
Divi Resorts a duna un pre-bista di e temporada di Fin di Aña, cu su tradicional evento den Alhambra Ballroom. E ballroom a keda hopi festivo cu e mesanan elegantemente decora, unda Divi a demostra su excelencia culinario cu hopi delicioso hors d’oeuvres, cu a wordo prepara pa e ekipo culinario extendi di Divi. Na mesun momento e invitadonan a disfruta di e entretenimento en bibo y musica bailabel.
Presente tabata e Ekipo Ehecutivo como tambe hopi otro trahando pa e cinco propiedadnan di Divi riba e isla, esta Divi Aruba All Inclusive, Tamarijn Aruba All Inclusive, Divi Village Golf & Beach Resort, Divi Dutch Village y Divi Aruba Phoenix Beach Resort. Divi su Ekipo di Bankete y Evento ta cla pa cualkier reto, introduciendo e luganan grandi y chikito pa e fiestanan fabuloso y individualisa di Fin di Aña, bruid y evento corporativo.


text:
Prome Minister Evelyn Wever-Croes: Awe dia di bisti na roos en conexion cu conscientisacion...
Un malesa duro cu no ta discrimina. October ta luna di conscientisacion di cancer di pecho y mundo henter ta para keto y reconoce...
Respaldo ta organisa evento “Let’s Art about Mental Health”; Lo promove, conscientisa riba salud...
Fundacion Salud Mental Aruba (Respaldo) lo tene e evento “Let’s Art about Mental Health” diasabra 23 di october na Atelier 89. Srta. Krital Browne...
Santa’s Cause treciendo felicidad pa mucha y hoben den temporada di Pasco
Temporada di Pasco ta yegando rapidamente y esey kiermen cu e elfnan di Santa’s Cause ta cla pa cuminsa traha y asina logra yena...
Evelyn Wever Croes durante tratamento Presupuesto DOW: Aruba mester ‘bounce forward’
No por presenta un plan multiannual pa DOW pasobra no tin fondo. No por ni planea construccion di caminda na 2022 ainda, pasobra Pais...
Minister di Salud Publico Dangui Oduber y Crisis Team: Considerando opcionnan di flexibilisacion pa...
Ayera mainta durante un conferencia di prensa di minister di Salud Publico Dangui Oduber el a duna un update tocante e ultimo desaroyonan di...
Minister Xiomara Maduro: Presupuesto pa aña 2021 lo tin un deficit di 140 miyon...
Prome cu fin di aña lo presenta e cambionan na Parlamento. Anticipando riba e cambio di Presupuesto 2021 di nos Pais, Minister Maduro di...
Ex minister Paul Croes lo bringa su caso den Corte di Casacion
(NoticaCla) - Ex minister Paul Croes a dicidi cu ta bay Corte di Casacion. Asina e la declara ayera diahuebs na prensa despues cu...
Minister Rocco Tjon a ricibi informacion di nulmeting haci riba tema di kinderopvang
Recientemente Minister di Husticia y Asuntonan Social Rocco Tjon a reuni cu sra. Sue-Ann Ras, pa ricibi informacion di e ‘nulmeting’ cu a wordo...
Minister di Enseñansa y Deporte Endy Croes: Despues di 11 aña lotto pa deporte ta...
Diamars ultimo alrededor 3’or di atardi Minister di Enseñansa y Deporte Endy Croes a haci un bishita na directiva di Lotto pa Deporte na...
Minister Ursell Arends: Pueblo por ta sigur cu nos lo atende cu tur e...
Durante su conferencia di prensa di dialuna 18 di october Minister di Transporte, Integridad, Naturalesa y Asuntonan di Adulto Mayor, Sr. Ursell Arends, a...


text:
MEKRA — Despues di e pelea kontra Floyd ‘Money’ Mayweather, Manny Pacquiao e rekonosé ku e la bringa ku un leshon na su skouder. Segun e ekipo di Pacquiao e bòksdó a sufri e leshon aki den entrenamentu pa e pelea di djasabra ultimo. Mas aleu, nan a duna di konosé ku e leshon a mehorá satisfaktoriamente durante di entrenamentu ku no tabata tin motibu pa postpone e pelea. Sin embargo, e leshon a re aparesé durante di e pelea poniendo ku Manny tabata usa su brasa drechi limitá.
Segun un siruhano di e famoso klínika Kerlan-Jobe, Manny no solamente tin un leshon na su skouder pero ta un leshon ku lo rekerí operashon di e bòksdó. Ku esaki Manny lo tin ku pasa un periodo di entre 9 pa 12 luna sin mira akshon.
Ku esaki te na e momentu nan aki ta kita tur posibilidat di un posibel revancha entre Floyd Mayweather i Manny Pacquiao. Si un revancha tabata pa tuma lugá mes, esaki lo mester a sosodé den luna di sèptèmber próksimo ora Mayweather bringa su ultimo pelea.
E Komishon Atlétiko di Nevada ku a sanshoná e pelea no ta masha kontentu ku e ekipo di Manny Pacquiao. Pa motibu ku nan no a revelá e leshon riba un formulario ofisial promé ku e pelea. Segun e komishon, Pacquiao of un hende di su ekipo a skirbi “No” banda di e pregunta, “Bo tabata tin un leshon na bo skouder, kokoti of man ku tabata rekerí evaluashon of eksaminashon?”
Di ser haña kulpabel pa e komishon, Pacquiao por keda suspendé i te asta por enfrentá kargonan kriminal pa motibu di perhurio. Segun e promotor di Manny, Top Rank, e komishon Anti-Doping di Merka (USADA) tabata na altura di e leshon. Pero USADA na nan turno ta laba nan man bisando ku nan ta supervisa e uso di dopahe i nan no a risibí niun informashon médiko riba Manny Pacquiao. Segun USADA, e pregunta kardinal ku mester keda hasi ta: dikon un hende a bisa ku Manny no tabata leshoná riba e formulario promé ku e pelea?


text:
“Blueversary” di cristal pa JetBlue na AUA Airport
ORANJESTAD: Riba diaranson, 15 di September, 2021, e ekiponan di AUA Airport y JetBlue Airways a celebra cu bolo y snacks, e di 15 "Blueversary" (aniversario) di JetBlue operando na Aruba.
Tur cos a cuminsa cu e anuncio na 2006 cu JetBlue lo cuminsa bula pa Aruba for di su base, New York su John F. Kennedy International Airport (JFK), cu buelonan diario. Dibiaha despuesdi esei na 2007 a lansa servicio semanal for di Boston (BOS), cudespues a bira servicio diario.
Bo(so) ta corda e dia special na 2014 ora cu JetBlue a trese Aruba su di 1 miyon pasahero pa e aña ei pa Aruba?
Na Januari 2017, JetBlue a agrega servicio for di Fort Lauderdale (FLL), y na November 2020, su ultimo destinacion, Newark (EWR), a wordo agrega.
E network actual di JetBlue for di e area “northeast” y “south” for di Merca pa Aruba ta un testamento di JetBlue su confiansacontinuo den e destinacion. JetBlue ta AUA Airport su carriermas grandi actualmente, cu un market share di 27% di tur buelocu ta sali for di Aruba.
AUA Airport su partnership cu JetBlue ta hopi valioso y a crese fuerte y resiliente, specialmente durante e temponan dificil tras di lomba. Danki na e partnership fuerte crea den e ultimo 15 añanan, AUA Airport tin e confiansa cuAUA Airport lo sigui goza di un relacion fructifero cu JetBluepa hopi aña mas.
Felis 15 Blueversary JetBlue!


text:
MAN TA KONDENA ENFATIKAMENTE KU KONSEHO DI MINISTER DI UN KABINETE DEMISHONARIO TA NOMBRA UN MINISTER KOMO HEFE DI E UNIDAD AGRARIO I DESPUES E MINISTER DEMISHONARIO AKI TA ABORDA AVION PA UN BIAHE KOSTOSO I SIN SINTI DI 19 DIA PA SUISA
MAN TA KONDENA ENFATIKAMENTE KU KONSEHO DI MINISTER DI UN KABINETE DEMISHONARIO TA NOMBRA UN MINISTER KOMO HEFE DI E UNIDAD AGRARIO I DESPUES E MINISTER DEMISHONARIO AKI TA ABORDA AVION PA UN BIAHE KOSTOSO I SIN SINTI DI 19 DIA PA SUISA
Ku asombro i indignashon kresiente partido MAN a tuma nota di e echo ku e Gobièrnu demishonario Pisas a nombra un di su mes ministernan komo hefe di e unidat agrario di su mes ministerio i ku inmediatamente despues di esaki e minister demishonario ta barka KLM business class rumbo pa Ginebra, Suisa pa un biahe di trabou di no ménos ku 19 dia. Ta inkomprendibel ku e Gabinete demishonario, siendo ku partidonan ku e forma e gobièrnu benidero a alertá Gobernador pa esaki, a nombra señora Sisline Girigoria ku ni sikiera un proseso interno di solisitut. MAN ta hiba di opinion ku e nombramentu aki ta inakseptabel i ta urgi esnan konserní pa drei esaki bek inmediatamente. MAN ta tene Gobièrnu demishonario i tur su ministernan responsabel pa e akto bochornoso aki i muy en espesial ta kondena aktitut di e asina yamá Movementu Progresivo i su lider señora Mozes den esaki. I si fuera esaki no ta basta riba 12 di mei señora Girigoria ta informá Staten ku e siguiente dia e lo barka KLM Business Class, ku ken sa kuantu hende mas, rumbo pa Ginebra, Suisa pa un biahe ineksplikabel di no menos ku 19 dia. E ta motivá su biahe ku e ta bai bishita algun empresa di agrikultura i ganaderia i de paso lo partisipá na un konferensia internashonal di WHO, sin bisa kua. Manera bon konosí, Ginebra ta un di e siudatnan mas karu na mundu pero mas ainda Suisa tin un klima i topografía ku ta kompletamente diferente di nos klima na Kòrsou. Kiko e señora aki lo bai studia einan ku por ta aplikabel pa nos agrikultura i ganaderia ta un misterio grandi. Por último ta asina ku mientrastantu formashon di e próksimo gobièrnu ta den e fase di avansá i por spera ku miéntras e minister demishonario ta keiru riba kustia di pueblo na Europa e lo no ta minister mas. MAN ta urgi Gabinete Pisas i Movementu Progresivo pa na promé lugá anulá e nombramentu di señora Girigoria komo hefe di e unidat agrario i yam’e bek for di su vakashon na Ginebra i pa e
2
depositá e sèn ku e la bai ku ne di pueblo bek den kaha di gobièrnu unda tin mihó uso p’e.
E. Koots
Vice Presidente Partido MAN Kòrsou 13 di mei 2017


text:
Inisio di biba ku guia pa hóben na Hulanda Karibense
Den un investigashon resien riba e problemátika di adolesente na Hulanda Karibense, e importansia di posibilidat pa akohida di hóbennan vulnerabel ta bin dilanti. Partikularmente e kombinashon di alohamentu ku guia adishonal ta importante pa por dal e paso pa adultes. P’esei Kuido i Hubentut Hulanda Karibense (ZJCN), riba 15 di mart ta start un proyekto piloto di dos aña Biba ku guia.
E proyekto piloto Biba ku Guia (Begeleid Wonen) ta pa hóbennan di 16 te ku 23 aña na Boneiru, Saba i Sint Eustatius, ku pa tempu largu ta den un trayekto di yudansa serka Kuido pa Hóben i ku mester dal un siguiente paso pa bira mas independiente. E hóbennan akí no por bai kas bèk, pa motibu ku e situashon na kas, no opstante ku a hasi uzo di yudansa pa largu tempu, no ta kambia.
Guia intensivo
Hóbennan den e fasilidat biba ku guia ta haña un trayekto di entrenamentu den fase i intensivo pa siña biba riba nan mes. E trayekto akí ta kuadra ku e yudansa eksistente di Kuido pa Hóben. Basá riba un plan di kresementu personal e hóbennan den e fasilidat di biba ku guia ta pasa tres fase. Kada fase konosé metanan edukativo personal ku ta kuadra ku e grado di independensia di e hóben. Segun e tres fasenan ta progresá, independensia di e hóbennan ta oumentá i e guia lo bira ménos intensivo. E guia ta dirigí entre otro riba ampliashon di e kapasidat pa para riba propio pia, independensia, kuido propio i siña abilidatnan sosial relashonal i práktiko. Meta di biba ku guia ta, pa hóbennan den di dos aña ta apto pa nan mes duna direkshon independientemente na nan bida.
Regiline Sambo, lider di tim di Kuido di Hóben na Kuido i Hubentut Hulanda Karibense (ZJCN): “E fasilidat nobo di biba ku guia lo bai amplia e oportunidatnan den futuro pa un gran kantidat di hóben di Boneiru, Saba i Sint Eustatius.”
Alohamentu i sirkulashon
E proyekto piloto di dos aña ta kuminsá 15 di mart 2021. E fasilidat di biba ku guia ta alohá den un kompleho di apartamentu na Kaya Sabana na Boneiru. Na e momentunan akí ta evaluando huntu ku kooperativa di bibienda Fundashon Cas Bonairiano (FCB), si por konstruí un edifisio nobo, unda por sigui di forma struktural ku e proyekto di biba ku guia. Banda di esei FCB ta investigá si por pone kasnan di hür sosial na disposishon di hóbennan ku finalisá e trayekto di biba ku guia ku éksito, di manera ku por garantisá ku tin sirkulashon di e hóbennan.


text:
Ford Bronco Sport 2021 a gana e premio TOP SAFETY PICK + for di Insurance Institute for Highway Safety, e score mas...
Antes bo baño tabata dijs un espacio di funcionalidad mas den bo hogar. Awendia e ta un...
Garage Centraal Aruba ta introduci un sedan nobo, Hyundai Verna, riba e mercado di Aruba. Verna, cu un plataforma di size similar na e Hyundai Accent, ta...
Tarita Riley y Builtfix a finalisa otro proyecto, cu ta un camber cu a keda masha bunita, pero e ‘focal point’ ta e home office. E camber...
Ta un orguyo pa Tierra del Sol Resort & Golf invita comunidad di Aruba pa e prome experiencia gastronomico na...


text:
Oranjestad-Haci cambio den bo custumber di come por ta dificil. Aki ta sigui 5 tips valioso cu lo por uza pa mehora bo sistema di come.
Controla bo porcion: E cantidad cu bo ta come ta mesun importante cu kico bo ta come. Purba mantene e cantidad di porcion cu bo ta come bou control. Un porcion por ehempel di aros herbi ta ½ cup (igual na 1 cucharon pa saca aros). Un porcion di carni, pisca of galiña ta 3 oz of 100 gram (grandura di bo planta di man).
Come mas fruta y berdura: Fruta y berdura ta un bon fuente di vitamina y mineral, ta abou den caloria y rico na fibra. Nan ta contene un substancia cu bo ta haya den mata cu por yuda preveni malesanan di curason y ader. Door di come mas fruta y berdura ta haci cu bo ta come menos alimento cu’n contenido halto di vet manera carni, keshi y snacks.
Scoge pa grano completo: Producto di grano completo (volkoren) ta un bon fuente di fibra y otro nutriente cu ta hunga un rol den regula presion di sanger y salud di e curason. Bo por aumenta e cantidad di grano completo door di cambio e productonan traha cu hariña blanco pa producto traha cu hariña di grano completo.
Limita vet menos saludabel: Limita e cantidad di vet satura y trans vet cu bo ta come ta un stap importante pa reduci colesterol den bo sanger. Colesterol halto den sanger por cera e adernan di curason y celebro. Esakinan por conduci na un ataca di curason of stroke.
Kita e vet visibel for di carni prome cu preparacion y/of scoge carni y producto di lechi cu menos vet. Prepara cuminda cu vet saludabel manera azeta di oleifi y canola. Simia, noot y linasa (‘flaxseed’) ta contene vet saludabel y omega-3 cu por yuda baha e colesterol den sanger y proteha bo curason.
Reduci e cantidad di salo den bo cuminda: Comemento di un cantidad halto di salo por contribui na un presion halto cu ademas ta un factor di riesgo pa haya malesa di curason y ader. Reduci e cantidad di salo ora di cushina ta e prome stap. Mayoria di salo cu nos ta come ta bin for di cuminda procesa, di paki of bleki manera sopi y saus. Door di come cuminda fresco prepara na cas bo por reduci e cantidad di salo den bo alimentacion. Uza mas tanto condimento y specerij fresco pa duna e cuminda smaak.
Pa mas informacion tocante di un alimentacion saludabel por tuma contacto cu Departamento di Salud Publico 522-4200 of IBiSA na 5824987.


text:
“E relacion entre ministerionan di Aruba y Hulanda ta uno fuerte y ta trece beneficio pa Aruba”
Diahuebs Prome Minister Evelyn Wever-Croes hunto cu Minister di Minister di Transporte, Comunicacion y Sector Primario, señor Chris Romero, a haya bishita di ‘Minister van Infrastructuur en Waterstaat’ Hulandes, Cora van Nieuwenhuizen. Apesar cu ambos gobierno ta demisionario, e relacion entre e ministerionan ta crucial. Un bon relacion ta duna mas cooperacion. Y esey a loke cu nos nos mester pa recupera despues di e efectonan cu Covid 19 a laga atras.
Minister Cora van Nieuwenhuizen ta pasando diferente isla den Caribe y a bishita Aruba tambe. Prome Minister a expresa si cu door di e biaha cortico di señora Nieuwenhuizen, e encuentro tawata uno hopi cortico sinembargo hopi informacion a wordo intercambia.
Minister van Nieuwenhuizen a reuni si extensamente cu Minister Chris Romero riba tereno di transporte y mester mecniona cu e relacionnan entre e ministerio aki y e ministerio na Aruba ta bon y mester sigui estrecha laso.
“Den nomber di gobierno di Aruba mi a gradici Minister van Nieuwenhuizen pa su bishita. Apesar cu nan y nos ta demisionario, e importante ta cu e minsiterionan mester ta bon cu otro pasobra ta asina so nos ta saca beneficionan pa Aruba. E bon ta cu e caso aki nan ta cu aunke e minister por cambia, e relacion ta uno fuerte cual ta trece beneficio pa Aruba”.


text: KRALENDIJK – Debí na problema ku awa salu ta subi kaminda na altura di Jachthaven, ta bai konstruí un brùg pa eliminá e problema. Diputado James Kroon, enkargá ku direktorado di R&O, Espasio i Desaroyo, a menshoná ku ta bai atendé ku e problema na altura di Jachthaven. Konstantemente outomobilistanan ta reklamá tokante e situashon na Bulevar Gobernador (Colá) Debrot, debí ku awa salu ta subi riba kaminda, prosedente for di laman. E proseso ta kanando, e asina yamá ‘bestek’-nan, e pakete di kondishon tékniko, bou di kua mester bai ehekutá e proyekto. Debí ku e situashon a bira di tal forma ku e awa di laman ta subi kaminda ku mas regularidat, a opta pa traha un kaminda di tera temporal, ku ta pasa na banda di esun di asfalt. Esaki a solushoná e situashon kaminda outonan ta pasa den e awa salu, sinembargo ta kousa otro problema. Debí ku e outo nan ta pasa riba e kaminda temporal di tera, nan ta lanta hopi stof i esaki ta resultá riba e boto nan den Jachthaven, kousando otro molèster. Pues ta nesesario pa yega na un solushon permanente i rápido. Ta un kaminda hopi usa na e sitio menshoná. Diputado James Kroon a bisa ku ta bai konstruí un brùg na e sitio i e plan ta pa den futuro hasié posibel pa boto nan por pasa pa medio di Jachthaven i bai den e saliña parti pariba di kaminda, pa pone e boto nan aya, sin mester tin miedu ku laman por lanta anochi i hasi daño na nan propiedat. E direktorado di R&O ta guiando e prosedura.


text:
Elekshon presidensial ayera ku oposishon Venezolano i komunidat internashonal a kalifiká komo ilegítimo, a produsí komo ganadó indiskutibel, Nicolás Maduro. Esaki kier men ku Chavismo, ku a start for di aña 1999, probablemente lo keda prolongá ku seis (6) aña mas serka nos bisiñanan na Sur.
Lokual ta prekupante ta ku e kampaña ku Maduro a hiba a demostrá ku no tin plan òf pèrspèktiva pa drecha e situashon horibel ku Venezuela ta aden. E produkto interno brutu Venezolano a bai atras ku 50%, inflashon ta 13,000%, entre 2-3 miyón hende a bandoná e pais, tin skarsedat di kuminda i remedi, i e ader ekonómiko mas importante, esta sektor petrolero, ta den chokompé ku un produkshon mínimo. I no papia mes di kriminalidat. Demokrasia i estado di derechi no tei práktimente i lidernan prinsipal di oposishon ta prisonero polítiko. Den un palabra, Venezuela ta un estado frakasá. Apesar ku maneho di e pais ta den man di Chavismo pa dos dékada, Maduro ta tira tur falta riba otronan, asta Kòrsou, Aruba i Boneiru.
Viktoria di Maduro ta habri kaminda pa mas Venezolano buska refugio pafó di nan pais kreando ainda mas doló di kabes pa bisiñanan, inkluso nos islanan. E viktoria lo intensifiká esfuersonan internashonal pa imponé sanshonnan mas pisá ainda. Mirando e estado di kiebro práktikamente di e sektor petrolero Venezolano ta pone na duda ku -apesar di e sentensia ku a kai den Korte siman pasá na Willemstad- PDVSA SA por kumpli pa manda sufisiente petroli pa Refeneria Isla BV drei efisientemente aki na Kòrsou.
Speransa pa trese un kambio bèrdadero na Venezuela dor di akshonnan internashonal manera sanshon ta improbabel pasombra paisnan manera Nicaragua, Cuba, Rusia i China lo no lag’é kai fásil. Konsekuensia lo ta sinembargo ku mas i mas e grep ekonómiko Chino riba Venezuela lo krese. Rusia, yudá pa e maneho di America First, ta haña kaminda pa kana sin masha resistensia i lo oumentá su dominio geopolítiko na Venezuela. Kurioso ta ku Maduro su plataforma ta “soberania” mientras ku tin tur indikashon ku e ta hustamente entregando soberania Venezolano kada biaha mas na China i Rusia.
Un di dos opshon pa kambio ta via e ruta no-demokrátiko (golpi di estado) ku tampoko lo kumbiní. I sigur no si esaki ta orkestrá pa paisnan estranhero.
Por lo pronto ta parse ku e futuro di Venezuela ta skur i ku e krísis lo intensifiká i sufrimentu humano lo oumentá promé ku yega na un solushon.
Willemstad, Curaçao


text:
Durante campaña electoral 2021, Partido Patriotico di Aruba (PPA) a bin ta promulga e necesidad
pa cambio real den nos structura electoral, desaroyo transformativo y systematico di nos forma
di gobernacion y Integridad den liderasgo di nos pais. PPA lo sigi cu e proceso aki pafor di
Parlamento.
PPA ta dirigiendo algún carta pa Gobernantenan y algún instancianan, awe lo desea di comparti,cu Pueblo e carta dirigi na Conseho Electoral:
Carta dirigi na Conseho Electoral di Aruba:
Conforme e “Landverordening houdende regels inzake politieke partijen – LVPP AB 2001.96 y 2020.153) tur partido politico cu a participa na eleccion 2021 tin e obligacion pa raporta e fuente di nan fondonan di campaña (giften) dentro di e margen cu e ley ta prescribi. (Art 30 te cu 35)
PPA ta puntra Conseho Electoral si tur partido a cumpli cabalmente cu e obligación aki y ki dia Conseho Electoral lo hasi e información aki publico, conforme art 34 sub 3.
PPA ta sostene e ley aki y bisando esey a percura pa tur su candidatonan a entrega nan información manera cu e ley ta prescribi y ta exigi cu den cuadro di transpariencia, e información wordo hasi publico.
Na otro banda, no solamente hasi publico, sino tambe cu e comisión a hasi e controlnan necesario ariba veracidad di e información. PPA ta pone su administración disponibel pa inzage door di e comisión si ta necesario. Integridad y transpariencia no ta palabra solamente, e ta actonan cu Bo
ta hasi hasta ora otronan no ta waak PPA lo sigi hiba un política diferente pafor di Parlamento y lo hasi esaki no solamente pa esnan cu a vota y sostene PPA, sino cu e interés general di nos Pais na pecho y cuida e futuro pa nos yiunan y nan yiunan.
E plan di campaña di PPA lo keda bibo y PPA lo sigi traha ariba capacitación di su candidatonan y prepara pa cualquier momento cu PPA por haya participación activo den cualquier decisión y ehecucion importante den nos Pais.
PPA su sistema di social media y website ta keda activo y si encaso Bo ta desea di comparti y juda nos causa, subi ariba nos website of contact nos via Facebook.


text:
Informacion pa STUDIANTENAN
Published on 23/07/2018
Informacion pa studiantenan di Aruba cu ta bay biba afor
Prome cu bo por bay studia afor, mester regla diferente asunto. Un di e asuntonan aki ta cu bo mester regla pa kita bo nomber (schrijf uit) for di e Registro di Populacion (bevolkingsregister). Esaki ta conta pa TUR studiante cu ta bay biba for.
Segun e ley di e Registro di Populacion, e populacion ta existi di solamente personanan cu di berdad ta biba na Aruba. Tur otro hende cu NO ta biba akinan pa un of otro motibo (entre otro pa estudio), MESTER kita nan nomber (schrijf uit). Acaso si un hende no haci esaki e lo por wordo kita automaticamente.
Studiantenan cu ta bay Hulanda
Si bo kier bay studia na Hulanda, bo mester inscribi bo mes na e municipio (gemeente) cu bo ta bay biba na Hulanda. Akibao nos lo duna algun tips pa hasi e inscripcion na Hulanda mas facil.
Kitamento di bo nomber for di e Registro di Populacion (bevolkingsregister).
Prome cu bo biaha pa Hulanda, bo mester kita bo nomber (schrijf uit) for di e registro di populacion (bevolkingsregister). Esaki ta un condicion necesario pa bo por inscribi bo mes na Hulanda. Un di e documentonan cu bo tin cu entrega ora bo ta bay inscribi bo mes na Hulanda ta e prueba di kitamento di bo nomber (uitschrijvingsbewijs) cu bo ta ricibi na momento cu bo kita bo nomber for di e bevolkingsregister. Ora di schrijf uit, ta importante pa bo indica na Censo ta na cua municipio bo ta bay biba na Hulanda. Esaki por diferencia di e municipio na unda bo ta bay studia. Ora di establese bo mes na Hulanda, bo lo inscribi bo mes na e municipio cu bo a indica na Censo cu bo ta bay BIBA. Si bo no haci esaki, bo lo por haya problema ora di inscribi na Hulanda.
Si bo dicidi pa inscribi bo mes na un otro municipio cu esun cu bo a indica na Censo, esaki por trece cun’e cu e inscripcion na Hulanda por tarda, cu consecuencia cu lo bo por haya bo number di servicio civil (na hulandes: burgerservicenummer (BSN)) mas laat.
Inscripcion den Gemeentelijke Basisadministratie (GBA)
Ta recomendabel pa bo busca informacion adelanta, por ehempel riba e website di e municipio, tocante con e inscripcion den GBA ta regla na e municipio. Por ehempel si, mester traha un afspraak of cual ta e documentonan cu bo mester entrega na e momento cu bo ta bay inscribi bo mes. Tin municipionan caminda tin dianan fijo of citanan apart pa locual ta inscripción den GBA di studiantenan cu ta bini for di Caribe.
Na momento cu bo ta bay inscribi bo mes den GBA na un municipio bo mester entrega e siguiente documentonan:
- Paspoort (pa nan por establece bo identidad);
- Comprobante di mudansa (uitschrijvingsbewijs) ricibi for di Censo ora bo a schrijf uit)
- Comprobante di e direccion na Hulanda (por ehempel un copia di e contrato di huur of un carta firma y un copia di e cedula di e miembro di famia cu ta declara cu por lo pronto bo por biba serka dje).
- Acta di nacimento (afschrift van geboorteakte)
Tuma nota: si bo no a nase na Aruba, ta bon pa bo aplica pa un acta di nacimento na tempo for di e pais cu bo a nace y si no ta parti di Reino mester laga traduci esaki (si ta necesario) y laga legalisa esaki (si ta necesario) o laga pone un apostille riba esaki. Pa mas informacion riba e tema aki mester wak riba e website di cada municipio.
Punto di contacto na Aruba
Si tin pregunta tocante e informacion aki riba y/of bo a haya un problema cu bo inscripcion na Hulanda entre otro pa falta di documento por mail nos. Por hanja e emails bao ‘contacts’ riba nos website www.censo.aw.
Nieuws
- Cambio den tarifa di paspoort 2021
- BEKENDMAKING VEREISTEN VOOR INSCHRIJVING
- Informacion pa STUDIANTENAN
- Openbare aanbesteding: Technisch ontwerp, implementatie en operationeel beheer
- Openbare aanbesteding: Opschoning bevolkingsregister bij de DBSB
- Openbare aanbesteding: ID-Kaarten vervaardigen bij de DBSB
Censo
Algemeen Bezoekadres
Schoolstraat 2
Oranjestad
Aruba, Caribbean Sea
Telefoon (297)5223676
Telefax (297)583-9160
Openingstijden
Maandag t/m vrijdag
07.45 - 11.30
13.15 - 15.30
Woensdagmiddag voor publiek gesloten
Afspraak maken
Dienst Burgerlijke Stand en Bevolkingsregister maakt afspraken makkelijk. Snel online een afspraak plannen.


text:
Local
Home Local
Jeanique de Palm a sali pa Bolivia pa representa Aruba na Reina Hispanoamericana...
ORANJESTAD – Diahuebs 14 di October 2021 Aruba su representante na e certamen internacional Reina Hispanoamericana 2021, Jeanique de Palm, di 28 aña di...
11 Caso nobo, 173 activo
Resumen di casonan di COVID-19 na Aruba. ORANJESTAD- 14 oktober 2021. Segun resumen di awe 18 persona a recupera y un total di 11...
E Solo Foundation den estrecho cooperacion cu DVG, PAHO.
ORANJESTAD, Aruba – Apesar di un aña escolar cu hopi reto tras di lomba, E Solo Foundation por mira bek riba un aña...
Friends of the Brands na Okura Hotel Amsterdam A.T.A. Hulanda ta network cu...
Aruba Tourism Authority Hulanda a forma parti di un evento di luho y perfil halto cu a hiba e nomber “Like My Brand” na...
𝐃𝐄𝐂𝐋𝐀𝐑𝐀𝐒𝐈𝐎𝐍 𝐃𝐈 𝐃𝐄𝐅𝐄𝐍𝐒𝐀 𝐇𝐔𝐋𝐀𝐍𝐃𝐄𝐒
Weekend pasa militarnan Hulandes tabata comprometi den iregularidad nan den area di divertision aki na Aruba. Defensa Hulandes ta lamente profundamente e comportasion di...
18 Caso nobo, 180 activo
Resumen di casonan di COVID-19 na Aruba. ORANJESTAD- 13 oktober 2021. Segun resumen di awe 4 persona a recupera y un total di 18...
937 persona den bijstand a ricibi ayudo financiero extra pa aña escolar 2021/2022
ORANJESTAD - Diasabra ultimo dia 9 di october 2021 un total di 937 persona for di un total di 595 famia cu ta den...
Restauracion di Ex Botica Aruba a finalisa.
Den presencia di Minister di Cultura, Stichting Monumentenfonds Aruba (SMFA) a celebra e finalisacion di e proyecto di restauracion di e monumento na Steenweg...
Pa un grupo selecta den nos comunidad Pronto e di 3 vacuna contra COVID...
ORANJESTAD, Aruba –13 oktober 2021: Manera ya ta conoci, Organisacion Mundial di Salud ta recomenda pa personanan cu un sistema inmunologico comprometi of debil...
ARUBA BANK LO ADKIRI MAJORIA OPERACION NA ARUBA DI CIBC FIRSTCARIBBEAN
Oranjestad, Aruba-- Aruba Bank ta anuncia cu el a cera un convenio cu FirstCaribbean International Bank (Cayman) Limited (“FCIB Cayman”), un subsidiario enteramente propiedad...


text:
WILLEMSTAD/KRALENDIJK – Entrante promé di yanüari 2021, Juri Kooyman lo asumí e funshon di CEO di Grupo Kooyman. E kompaniá di hardware i material pa konstrukshon a anunsiá esaki djabièrnè 3 di yüli. Juri Kooyman ta sigui Herbert van der Woude, kende a ehersé e funshon di CEO di Grupo Kooyman durante e último 14 añanan.
Den e seis añanan ku a pasa akí, Juri Kooyman tabata miembro di e Management Team di e Grupo, responsabel pa Store Operations i benta komersial (Commercial Sales). El a drenta e kompania na 2006 komo ‘Assistant Store Manager’ na Dakota, Aruba, pa despues di esei bira e promé Store Manager di e promé Megastore, establesé na Primavera, Aruba. E lo wordú lo siguí komo Senior Manager Operations pa Job Laboyrie, un manager di Kooyman eksperensiá kende aktualmente ta finalisando e proyekto di konfigurashon di e filial na Barbados.
Komo CEO, Juri Kooyman su prioridat lo ta pa sigui streamline i stabilisá prestashon di e Grupo komo konsekuensia di e krísis di Corona. Na mes momentu e lo enfoká su mes riba integrashon di e filial di Barbados den e merkado i komunidat lokal i riba e prosesonan di trabou general interno. Finalmente, e lo supervisá e esfuersonan pa realiniá ku e kultura di “kliente promé” di e Grupo despues di mas ku un aña ku e atenshon a desviá di esaki pa motibu di e implementashon di un sistema di kompiuter nobo. E espektativa ta ku e implementashon akí lo finalisá pa final di sèptèmber i lo forma e “backbone” di e strategia di transformashon digital di e Grupo pa prepará pa desaroyo den e merkado di futuro i na mes momentu sirbi su merkadonan di forma mas efektivo.
“Nos debe Herbert hopi danki pa su dedikashon komo CEO di nos kompania,” Presidente Bastiaan Kooyman a bisa. “Bou di su liderazgo, Kooyman a sigui desaroyá su mes den un minorista den material di hardware/konstrukshon lider den Karibe. P’esei nos ta kontentu ku e ta sigui usa su konosementu, ret di kontakto i eksperensia pa e kompania, drentando den e Konseho di Supervishon entrante promé di yanüari 2021.”
“Preparashonnan pa e momentu akí ta kanando pa basta tempu kaba. Nos lo realisá e kambio ofisialmente promé di yanüari i mi ta ansioso pa e dia ei,” segun e CEO entrante. “Kooyman ta konosí komo kompania ambisioso, inovativo i dinámiko ku ta hopi dirigí riba atenshon pa kliente. Nos ke mantené i fortifiká esaki. Ku e kresementu di e último añanan i e apertura di e filial na Barbados, nos ke ekspandé nos posishon di lider den e region, kontinuando ku nos strategia eksistente, pero na mes momentu tambe oumentá e enfoke riba digitalisashon i durabilidat.”
JURI KOOYMAN WILL TAKE OVER AS CEO OF THE KOOYMAN GROUP
WILLEMSTAD/KRALENDIJK – Effective January 1st, 2021, Juri Kooyman will take over as CEO of the Kooyman Group. The Curacao, Dutch Caribbean based Hardware & Building Materials Retailer announced this on Friday, July 3rd. Juri Kooyman succeeds Herbert van der Woude, who has been the CEO of the Kooyman Group for the last 14 years.
Over the past six years Juri Kooyman has been a member of the Group’s Executive Management Team, responsible for Store Operations and Commercial Sales. He joined the company in 2006 as an Assistant Store Manager in Dakota, Aruba, after which he became the first Store Manager of the first Megastore, located in Primavera, Aruba. He will be succeeded as Senior Manager Operations by Job Laboyrie, a veteran Kooyman manager currently overseeing the completion of the Barbados store setup project.
As CEO, Juri Kooyman’s priority will be to further streamline and stabilize the Group’s performance in the aftermath of the Corona crisis. At the same time, he will focus on integrating the Barbados store into the local market and community and into the internal overall working processes. Lastly, he will oversee the efforts to re-align the Group’s “customer first” culture after more than a year of distraction due to the implementation of a new ERP system. This implementation is expected to be finished by the end of September and will form the backbone of the Group’s digital transformation strategy to prepare for future market developments and at the same time serve its markets more effectively.
“We are extremely indebted to Herbert for his commitment as our company’s top executive,” said Chairman Bastiaan Kooyman. “Under his leadership, Kooyman has further developed itself into a leading Caribbean hardware/building materials retailer. We are therefore pleased that he continues to use his knowledge, network and experience for the company with his accession to the Supervisory Board as per January 1st, 2021.”
“Preparations for this moment have been ongoing for quite some time already. We will be officially making the switch on January 1st and I’m very much looking forward to that day,” the incoming CEO said. “Kooyman is known as an ambitious, innovative and dynamic company that is very customer focused. We would like to maintain and further enhance this. With the growth of recent years and the opening of the Barbados store, we are looking to further expand our leading position in the region by continuing to pursue our existing strategy, but at the same time to also increase focus on digitalization and sustainability.”


text: Autoridadnan Cea, GNC, Polis y Migracion trahando duro pa varios vuelo cu lo cuminsa mañan pa Venezuela unda via nan consulado lo ta repatriando e hendenan aki cu vuelonan repatriativo. Yudando nan asina pa nan por bai nan pais bek, principalmente esnan sera den cel cu ta ser coordina cu Dimas. Asina ora vuelo sali nan lo yega Venezuela Falcon Punto Fijo y ayanan cu Bus lo sali hiba tur te dilanti nan cas. Un coordinacion cu tur hende mester registra riba plataforma online di Dimas pa nan regreso voluntario. Naturalmente tur hende mester paga pa nan mesun ticket y mester accedi tambe na e control covid y cubri nan tax pa salida, nan maleta ta limita na peso.


text:
Na 2013 Aruba a conoce un ministro di labor, relativamente jong. Nos anhelo tabata cu porfin Aruba su hobennan lo wordo incorpora den e proceso laboral y cu desempleo bao di hubentud na Aruba lo bira algo di pasado. Lamentablemente nos hobennan a wordo engaña y traiciona pa Paul Croes. Nos hobennan a wodo humiya. No solamente pa Paul Croes, pero pa henter partido AVP cu ta complice di e miles di ontheffingnan cu a wordo firma. Y esnan cu awe a sali for di AVP manera Otmar Oduber y Marisol Lopez-Tromp ta mes culpabel cu tur esnan riba lista di AVP. Boso tambe tabata sa kico ta pasando, boso tambe a keda keto y pesey boso a bira complice den henter e decadencia den e gobernacion berde.
Masha hopi hoben tabata busca trabao manera loco y no por a haya trabao, pasobra Paul tabata firma miles di ontheffing pa su amigonan y pa e amigonan di AVP.
Uitzendbureaunan tin un gran cantidad di hobennan registra cu no por haya trabao niun parti. Esaki ta e realidad bao mando di AVP. Esaki ta e futuro cu Paul y AVP a hinca nos hobennan aden. E hobennan cu si a haya trabao ta e 3 sobrinonan di Tanchi Leoncita cu como coordinador ta ganando un schat di placa di pueblo. Pa nan si tin trabao. Lo ta bon pa nan Tanchi grita na radio cuanto nan salario ta y ki diploma nan tin pa gana dicho salario. Un berguensa di dia cla. E locutor tambe cu ta gana un salario astronomico mester bisa ki diploma e tin pa por gana e salario ey cu ta wordo paga cu placa di pueblo.
Mientras tanto tin hobennan cu ta drenta via via cu un salario minimo aki aya, sin por haya trabao fiho, sin tin e posibilidad di cumpra un auto pasobra nan no por haya un fiansa, corda pa e pobernan aki por yega na construi nan propio cas. Promesanan falso, engañonan na nos hobennan, corupcion, labamento di placa y soborno ta e lemanan di Paul y AVP.
Awe ciudadanonan mester tin berguensa di ta pertenece na partido AVP. Awe hobennan mester tin berguensa di pertenece na Paul Croes, despues di tur e ontheffingnan cu el a firma contra nos hobennan. E pueblo aki ta desespera y ta anhela pa e cambio. Hobennan mester join MEP pa finalmente mira y sinti e cambio berdadero.


text:
WILLEMSTAD – “Den un aña i mei di tempu mi a kore ku kuater spesialista médiko”, direktor médiko Cai Winkel ta bisa. “Anto mi ta seka di kore ku esun di sinku.” For di dia ku el a kuminsá na febrüari di 2012 Winkel ta pasando un basora den den e kashi médiko di Hòspital Sint Elisabeth (Sehos).
“E spesialistanan mester duna e bon ehèmpel”, segun Winkel. “Nos mester kita for di e idea ku aki ta un kouchi’ palomba kaminda nan por bula drenta sali manera nan haña bon”, e direktor médiko ta bisa ku konvikshon. “Den e área di e spesialistanan tabata falta masha hopi kos.”
Segun Winkel e spesialistanan no tabata traha na un manera strukturá: no tabatin niun sorto di kòntròl. “Promé kos ku nos mester a hasi ta forma grupo profeshonal i traha plan di maneho.” Ku esaki mester hasi e kòntròl di spesialista mas eksakto.
Téknika nobo
Kiko ta pasa ku un siruhano ku opviamente a faya? “Nos ta laga profesor hulandes bini bin wak kon ta ku sirugia. Ta bishitá e gruponan profeshonal. Si un siruhano usa un téknika robes òf bieu, nan mester siña e téknika nobo promé i haña un sertifikado p’esaki. Si bo no ke esaki bo por bai numa. Esaki a yega di sosodé kaba.”
Keho
Den hòspital tin diferente komishon ku ta trata ku keho. Asina na e komishon VIM (un komishon kaminda por mèldu un insidente na un manera sigur) pashènt i trahadó por denunsiá insidente ku e garantia ku e informashon ta keda anónimo i no por us’é den korte. “E ènfasis ta riba seguridat”, dokter Chavke Getrouw di VIM ta bisa.
“Ántes si kometé un fayo médiko tabata husga espesialmente e persona mes. Nos ta wak ta kiko a bai malu den e proseso, ku e meta pa mehorá esaki. E komishon ta un instrumento pa kalidat.” For di mart VIM ta trahando den un forma renobá. Si strukturalmente tin keho tokante di un persona ta referí esaki pa e Komishon di Spesialista ku ta Disfunshoná ku a lanta na 2012.
Nan no tin sifra di e insidentenan ainda. E komishon di keho, kaminda pashènt i famia por akudí ku keho tokante di e kuido den hòspital, tampoko no por duna sifra sin pèrmit di direktiva.
Traha pa hòspital mes
Winkel ta haña deseabel pa e spesialistanan ta den servisio di hòspital i ku ta hòspital ta paga nan. “Tur hende tabatin nan mes negoshi. Asina por a sosodé ku tabata saka e mesun potrèt 25 be. Gastamentu di plaka pòrnada”, e ta bisa. Di dos spesialista ku tabata traha pa hòspital mes nos a bai pa 15. Nos a akomodá nan den e poli bieu, kaminda a invertí 2.5 mion florin.”
Na 2009 a hera di deklará Sehos fayit. Despues tur kos tabata kai bou di maneho finansiero. “Promé bo mester mira pa bo sobreviví finansieramente. E kuido médiko a sufri hopi bou di e maneho finansiero.”
Mi ker a tuma e tarea bou di un kondishon: ku mi ta haña sosten kompletu di staf”, Winkel ta konta. “Ta promé be den historia ku staf médiko tin bos den maneho di e hòspital. Ku staf nos a palabra mesora pa drenta un trayekto di kalidat.” Winkel ta bisa ku e no ta haña resistensia seka e spesialistanan. “Nan mester aseptá. Ora mi a bira direktor médiko nan a bisa ku nan ta sostené mi kompletamente.”
Segun e presidente di Asosiashon di Spesialista Médiko Kòrsou (VMSC), Nena Abbad, e asosiashon ta pro integrashon di tur kuido médiko spesialisá (poliklíniko i klíniko) den hòspital. “E spesialistanan médiko mester buska nan propio akomodashon pa duna kuido poliklíniko, ainda esaki no por bai na un otro manera. Den e poli aktual no tin sufisiente lugá pa spesialista. Tampoko pa esnan ku ke kuminsá integrá wardando konstrukshon di un hòspital nobo”, segun Abbad. “Ma no tin niun indikashon ku si tin un poliklínika pafó di Sehos esaki di mes lo resultá den abusu riba kualke tereno”, e ta agregá.
Amputashon
Mientras ku Winkel ta atmití ku e kuido médiko ta hopi bou di nivel i ku mester hèndel e spesialistanan, e ta ninga ku tin un kantidat alarmante di amputashon. “Ami ta kera ku nunka, òf masha poko tabatin amputashon pòrnada i sigur no pa gana plaka. Tur siruhano ta haña teribel pa amputá. Si mester amputá, ta pasobra e pashèntnan no a realisá ku nan mester a wak nan suku.”
Outor: Leoni Leidel-Schenk


text:
Integridad ta e forma cu ta basa cada desicion y no djis un palabra
Den combersacion cu Robert Candelaria, candidato riba lsita di partido AVP pa e siguiente eleccion, a toca e parti di integridad. Den su bista, integridad no ta refleha den palabra pero ta e fundeshi di bo manera di biba, pensa, funciona y tuma desicion.
E liña cora den bo trabou.
Na tur momento den desicionnan cu bo tuma den cuadro di ley, moralidad y etica esaki lo bin dilanti. Akinan ta caminda ta midi e persona su integridad.
Cuminsa na cumpli cu regla y procedura corecto pa asina por mira integridad bin bek den gobernacion, pero primordialmente cu e pueblo eyfo por haya e confiansa bek cu su parlamento, su departamentonan ta integro.
Candelaria ta haci un yamado na e comunidad, partido, politiconan, pa biba un bida di integridad pa e confiansa por bin bek.


text:
Tin hopi cosnan serio cu por damage bo relacion, manera infidelidad, addiccion y maltrato. Pero tambe tin varios cosnan chikito cu parehanan no ta tene cuenta cunan, pero cu a lo largo por afecta e relacion y ocasiona problemanan grandi cu por caba cu un relacion por completo. Studia esakinan y mira con bo por evita di comete e erornan aki, pa un relacion sano.
No tene cuenta cu otro:
Sibosacubo pareha ta wardando riba bo no ta tuma hopi esfuerzo dibo pa informe cu bo lo bai yega laat pa x motibo. Cu esaki bo ta demostra cu bo ta tene cuenta cu e sentimientonan di bo pareha, kende por bira preocupa of asta rabia den caso cu bo yega demasiado laat sin avisa. Evita duda y discusionnan innecesario.
Comunica via text:
Texting por ta un manera practico y eficiente pa manda otro mensahenan cortico. Sin embargo si bo medio di comunicacion principal ta texting, y esaki ta inclui tambe conversacionnan demasiado largo y serio cu bo pareha, esaki por nifica cu comunicacion personal y directo ta wordo hala un banda, kizas pa evita confrontacion. Den e caso aki mester sondea e motibo dicon esaki ta pasando y trece un cambio den esaki.
Haci cherche of papia malo di bo pareha dilanti otronan:
Tin hende sa haci’e den forma di ‘joke’, pero haci burla di bo pareha, zundre of rebahe, poniendo e mustra malo den presencia di otronan, ta un actitud cu ta refleha hopi mal educacion, y no di bo pareha, sino dibo. Ademas di hurt bo pareha y damage bo relacion, esaki ta algo hopi incomfortabel pa otro personanan mester presencia.
Trece pasado bek cada vez cu bo no ta contento cu algo:
Si bo tin algo di pasado cu ta molestiabo, no trece esaki padilanti na momento cu bo ta rabia, cu e unico intencion pa hurt bo pareha. Trece padilanti na un forma adulto, na momento cu boso tur dos por papia na manera civiliza cu otro, cu e meta di resolve e issue y laga e resentimiento atras definitivamente.
Uza e palabranan:
“nunca” y “semper”. Palabranan legendario y completamente irrealistico cu ta causa disgusto innecesario entre pareha.
Negligencia:
Tur hende sa cu television, IPads, computer, cell phones y social media a evoluciona drasticamente durante e ultimo añanan, birando mas importante cu e atencion pa e pareha. No ta nada straño cu e pareha na dado momento lo cuminsa sinti su mes insignificante, cuestiona e seriedad di e relacion y tin vez asta busca su mesun forma di entretenimiento.
No mustra aprecio:
Ora e pareha haci algo, pabo bo yiunan of pa cas, bo ta bise danki? Hopi hende no ta mira motibo pa bisa danki, pasobra: Ta su deber, toch? No, no ta SU deber. Ta un responsabilidad comparti di un pareha pa take care di otro, di e yiunan y di cas. Un ta yuda otro. Ora un amigo of amiga yudabo bo no ta bise danki? Cuminsa pa trata bo pareha mesun bon cu bo ta trata bo amigo of amiga y bo lo mira con cosnan lo cambia pa miho.


text:
Durante reunionnan di Konseho Insular (KI) durante 1962/1963 pa yega na un kambio di Kiesreglement, miembronan di e kolegio a akusá, menshonando nòmbernan spesífiko, rumannan oochi di a kometé froude elektoral serio. A akusá e oochi di laga otro hende usa nan karchi di vota. E diskushonnan di KI (konsistiendo di 10 miembro di Nashonal, 9 di Demokrat i 2 di Katólikonan) tabata trata di kambionan den Kiesreglement ku mester a redusí e chèns pa froude. E akusashonnan a keda inkorporá den e relato temporal, alabes final di KI.
Tabata trata di oochi R. di e bario humilde di Libië, parti di Santa Rosa. E mama di e oochi Sra. R. geboren R di 67 aña di edat ku a fada di tende e akusashonan, a disidí di manda un karta, por sierto hopi emoshonal, pa KI.
Den su karta e a bisa: “Ik ben een eenvoudige vrouw die een ander moet vragen deze brief voor mij te moeten schrijven, maar ik zou graag hebben dat U mij goed begreep”.
E mama a splika ku su yunan a fayesé 27 aña promé (pues na 1936) tempu ku nan tabata beibi. E mama mas aleu ta puntra dikon despues di tantu aña miembronan di KI ta habri e heridanan di pèrdidá di su yunan i hasi polítika ku su doló. “Is het niet voldoende geweest dat ik mijn kinderen verloren heb? Moet nu 27 jaar na hun dood, politiek met hun namen bedreven worden? Moet hun moeder met zoveel woorden beticht worden dat zij oneerlijk en eigenlijk een strafbaar feit heeft begaan? “
Sra. R geboren R a bisa tambe ku si e oochinan tabata na bida, nan lo por a vota na elekshon di 1959 i 1962. Mas aleu e ta splika ku e tin e 4 karchinan pa bai vota di su yunan bon wardá i a añadí fotokopia huntu ku su karta. Pues no por ta posibel ku a kometé froude pa vota, sino e no por tin e karchinan di voto.
Tambe e señora ta splika ku no por tira falta riba dje ku Kranshi no a hasi su trabou i manda e karchinan p’e. Bèrdat mester bisa ku den e relatonan ariba menshoná no a ni diskutí e posibilidat di fayo di parti di Bestuurscollege.
Na final di su karta e ta pidi pa kita e mentiranan for di e relato di KI. E señora ku a firma e karta ku un krus pasombra e no por a skibi ni lesa a bisa: “Wij zijn heel gewone mensen, maar we zijn eerlijk”.Te leu ku mi por a averiguá, KI no a kontestá Sra. R geboren R, no a ofresé diskulpa ni a adapatá e relato.
Willemstad, Kòrsou
Fuentenan: Amigoe di Kòrsou 26 ougùstùs 1971, Archivo Nashonal.


text:
Pa 00.00 melding a drenta via Centrale Post cu un atraco a tuma luga na altura di Fishersman Hut. Na jegada di patruya ta bin topa cu un pareha cu a declara cu 2 homber cu arma di candela den man a atraca nan y a bay cu un suma di mas o menos 200 florin, nan jabi di auto (Jeep) y nan celular. E atracadonan a papia spaño.
Atraco Team a presenta na e sitio, polis tecnico y tambe slachtofferhulp.
Cuerpo Policial ta pidi esun cu a wak algo of sa algo jama e tiplijn di polis cu ta 11141
Atraco arma riba persona piscando banda di Fisherman’s Hut
Pa 00.00 melding a drenta via Centrale Post cu un atraco a tuma luga na altura di Fishersman Hut. Na jegada di patruya ta bin topa cu un pareha cu a declara cu 2 homber cu arma di candela den man a atraca nan y a bay cu un suma di mas o menos 200 florin, nan jabi di auto (Jeep) y nan celular. E atracadonan a papia spaño.


text:
KOMUNIKADO DI KUERPO POLISIAL KÒRSOU Detenshon pa intento di ladronisia.
KOMUNIKADO DI KUERPO POLISIAL KÒRSOU
200 / 2017
12 yüni 2017
Detenshon pa intento di ladronisia.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djaluna 12 di yüni 2017, alrededor di 12.46’ or, Sentral di Polis a risibí notifikashon ku dos
hòmber ta forsa porta di un kas na Montagne Rey. Mesora a dirigí un unidat polisial pa e
sitio. Bayendo na e kas ariba menshoná e patruya ta komprondé di sentral di polis ku e dos
hòmbernan a bai for di e sitio i a drenta den un kas ku ta den konstrukshon den Kaya Prei.
Durante un búskeda den e kas den konstrukshon na Kaya Prei polis a topa ku dos hòmber
ku ta kuadra ku e deskripshon di e dos hòmbernan ku un ratu promé tabata forsa porta di
kas na Montagne Rey. Tambe polis a haña i konfiská dos skrufdrai den e parti kaminda a
topa ku e sospechosonan. Polis a detené na e sitio e hòmbernan:
S.J.D. di 21 aña di edat;
J.G.M. di 22 aña di edat,
ámbos nasé na Kòrsou, komo sospechoso di intento di ladronisia.
A presentá e sospechosonan dilanti un fiskal ouksiliar ku a ordená nan enkarselamentu
pendiente di mas investigashon.


text:
WILLEMSTAD – Sentenar di siudadano awe a mèldu pa partisipá na un kaso den korte kontra e gobièrno interino aktual na Kòrsou. E inisiativa ta un koperashon entre partidonan polítiko, ofisinanan di abogado i siudadanonan ku e meta pa laga e elekshon di 28 di aprel sigui.
Awe atrobe e gobièrnu interino a trata di para elekshon i a entregá un dekreto gubernamental (landsbesluit) pa anulá esaki. Gobernador Lucille Andrea George-Wout a keda sin firma e dekreto aki i asina a destruyé.
Konvoká elekshon nobo
Gabinete Koeiman riba 12 di febrüari a pèrdè su mayoria i mésora a pidi pa desmantelá gabinete. Un mayoria nobo bou di guia di lider di MFK Gerrit Schotte e mes dia a anunsiá ku nan ke tuma ofer, pero su manisé e otronan a konvoká elekshon nobo. E mayoria nobo, konsistiendo di 12 asiento, no ta haña esaki hustu i a pidi gobernador pa retirá e desishon di desmantelá parlamento.
Ora gobernador a ninga esaki, a sigui un apelashon na Hulanda for di e mayoria nobo. Hulanda ta haña ku elekshon ta un asuntu interno i a ninga di intervení. Djaki awor ta sigui un baimentu pa Korte oropeo di Derecho Humano. Entretantu a huramentá e mayoria nobo i e minister nobo nobo di Gobernashon, Planifikashon i Servisio Públiko Norberto Ribeiro a anunsiá ku mester posponé elekshon pa motibu di un reorganisashon na Sentro Elektoral.
Kaso
Èks minister Suzy Camelia-Römer siman pasá a anunsiá ku e ta kuminsá un kaso den korte pa asina garantisá ku elekshon lo sigui. Entretantu e ofisinanan di abogado Soliana Bonapart & Aardenburg; VanEps Kunneman i Henriquez Kostrzewski Law a tuma e kaso sin gastu. Partidonan PAR, PNP, Un Kòrsou Hustu a djòin i tin kombersashon ku otro polítikonan.
Siudadano por inskribí for di djaluna 12.00 or na e ofisinanan di abogado i ta hasi bon uso di esaki. Cesar Coffi tabata un di e hendenan ku ayeratardi a pone su firma. “Mi ta haña ku ta ku suspenso si pa sali aki ku mi nòmber i mi firma, pero mester sosodé algu. Aktualmente tin hende den gobièrnu ku apénas 200 voto. Esei no ta un mayoria.”
Diktadura
George Lichtveld ta yama e akshonnan di e gobièrnu nobo un diktadura. “Bo por ta kontra un dekreto di gobernador, pero ta lei. Tin mas aki tras i nos no mester pèrmití esaki. Awor ta nan ta disidí na lugá di e siudadano.”
E inisiativanan pa laga elekshonnan sigui, ta spreit manera parasòl di zumbi. Pa medio di survey den medionan sosial a kolektá kasi 2500 firma i djamars ta sigui un demonstrashon pasífiko den kabamentu di atardi, organisá pa e lider di sindikato Kenneth Valpoort. E demonstrashon ta di 17.00 te 19.00 or dilanti Marchena Hardware.


text:
Calabas – Diaranson yegando 7’or alarma a wordo bati na polis, unda cu ta pidi pa ambulance cu urgencia na Calabas. E cabayero lo tawata cu mas persona.
For di Vocero policial Sr. Lito Lacle nos a haya e siguiente informacion oficial:
“Pa mas o menos 6.49 Central di Polis ta haya un melding cu den e mondinan na Calabas un ciclista lo a bira malo.
Na yegada di patruya a bin constata cu e persona no ta reaccionando.
Personal di Ambulans a purba reanima e persona pero envano.
8.10 Dokter Texier ta constata morto di e homber Wilson Ibarra Ortega di 57 aña di edad.
Cuerpo Policial ta manda palabranan di condolencia na e famia di e fayecido”.